qundao/data-zh-poetry huggingface dataset:
白鹤词·其一
作者：赵佶
朝代：宋

胎化灵禽唳九天，雪毛丹顶两相鲜。世人莫认归华表，来瑞升平亿万年。
白鹤词·其七
作者：赵佶
朝代：宋
体裁：七言绝句

一声嘹唳九皋禽，换骨轻清岁月深。辽海等闲人不识，大罗天上有知音。
白鹤词·其三
作者：赵佶
朝代：宋
体裁：七言绝句

灵鹤翩翩下太清，玉楼金殿晓风轻。昂昂不与鸡为侣，时作冲天物外声。
白鹤词·其九
作者：赵佶
朝代：宋
体裁：七言绝句

蓬莱会散列仙归，羽驾飘然白鹤飞。明代为祥人惯见，何须乐府咏金衣。
白鹤词·其二
作者：赵佶
朝代：宋
体裁：七言绝句

瑶台风静夜初分，仰喙惊鸣露气新。太液徘徊归未得，曾于往劫作麒麟。
白鹤词·其五
作者：赵佶
朝代：宋
体裁：七言绝句

金火纯精见羽仪，长随王母宴瑶池。玉坛夜醮神仙降，飞过缑山人不知。
白鹤词·其八
作者：赵佶
朝代：宋
体裁：七言绝句

白毛鲜洁映霜华，丹顶分明夺绛纱。千六百年神气就，飞鸣长伴玉仙家。
白鹤词·其六
作者：赵佶
朝代：宋
体裁：七言绝句

五云宫殿步虚长，斗转旋霄夜未央。白鹤飞来通吉信，清音齐逐返魂香。
白鹤词·其十
作者：赵佶
朝代：宋
体裁：七言绝句

玉宇沉沉瑞雾开，香风未断鹤徘徊。奇姿会与青田别，定是仙人次第来。
白鹤词·其四
作者：赵佶
朝代：宋
体裁：七言绝句

三山碧海路非遥，来瑞清都下紫霄。霜雪羽毛冰玉性，瑶池深处啄灵苗。
眼儿媚
作者：赵佶
朝代：宋
体裁：词

玉京曾忆昔繁华，万里帝王家。琼林玉殿，朝喧弦管，暮列笙琶。
花城人去今萧索，春梦绕胡沙。家山何处，忍听羌管，吹彻梅花。
眼儿媚·玉京曾忆惜繁华
作者：赵佶
朝代：宋
体裁：词

玉京曾忆惜繁华。
万里帝王家。
琼林玉殿，朝喧弦管，暮列笙琶。
花城人去今萧索，春梦绕胡沙。
家山何处，忍听羌笛，吹彻梅花。
眼儿媚·玉京曾忆旧繁华
作者：赵佶
朝代：宋
体裁：词

玉京曾忆旧繁华。万里帝王家。琼林玉殿，朝喧弦管，暮列笙琶。花城人去今萧索，春梦绕胡沙。家山何处，忍听羌笛，吹彻梅花。
眼儿媚·玉京曾忆昔繁华
作者：赵佶
朝代：宋

玉京曾忆昔繁华。万里帝王家。琼林玉殿，朝喧弦管，暮列笙琶。花城人去今萧索，春梦绕胡沙。家山何处，忍听羌笛，吹彻梅花。
神霄玉清万寿宫庆成卿以使事奉安圣像闻有二诗书屏俯同其韵复赐太师
作者：赵佶
朝代：宋

碧落金风爽气回，丛霄乍喜瑞霞开。经营欲致黎元福，敢谓诗人咏子来。曈曚日驭晓光回，金碧相宜玉府开。步武烟霞还旧观，百神应喜左元来。
神霄玉清万寿宫庆成卿以使事奉安圣像闻有二诗书屏俯同其韵复赐太师昨日召卿等自卿私第泛舟经景龙江游撷芳园灵沼闻卿有小诗今俯同其韵赐太师·其一
作者：赵佶
朝代：宋
体裁：七言绝句

景龙江静喜安流，玉色闲看浴翅鸥。已觉西风颇无事，何妨稳泛济川舟。
神霄玉清万寿宫庆成卿以使事奉安圣像闻有二诗书幈俯同其韵復赐太师·其一
作者：赵佶
朝代：宋
体裁：七言绝句

碧落金风爽气回，丛霄乍喜瑞霞开。经营欲致黎元福，敢谓诗人咏子来。
神霄玉清万寿宫庆成卿以使事奉安圣像闻有二诗书幈俯同其韵復赐太师·其二
作者：赵佶
朝代：宋
体裁：七言绝句

曈曚日驭晓光回，金碧相宜玉府开。步武烟霞还旧观，百神应喜左元来。
聒龙谣
作者：赵佶
朝代：宋
体裁：词

紫阙岧峣，绀宇邃深，望极绛河清浅。霜月流天，锁穹隆光满。水晶宫、金琐龙盘，玳瑁帘、玉钩云捲。动深思，秋籁萧萧，比人世、倍清燕。瑶阶迥。玉签鸣，渐秘省引水，辘轳声转。鸡人唱晓，促铜壶银箭。拂晨光、宫柳烟微，荡瑞色、御炉香散。从宸游，前后争趋，向金銮殿。
聒龙谣
作者：赵佶
朝代：宋

紫阙苕峣，绀宇邃深，望极绛河清浅。霜月流天，锁穹隆光满。水精宫、金锁龙盘，玳瑁帘、玉钩云卷。动深思，秋籁萧萧，比人世、倍清燕。瑶阶迥。玉签鸣，渐秘省引水，辘轳声转。鸡人唱晓，促铜壶银箭。拂晨光、宫柳烟微，荡瑞色、御炉香散。从宸游，前后争趋，向金銮殿。
聒龙谣
作者：赵佶
朝代：宋

紫阙苕荛，绀宇邃深，望极绛河清浅。霜月流天，锁穹隆光满。水精宫、金锁龙盘，玳瑁帘、玉钩云卷。动深思，秋籁萧萧，比人世、倍清燕。瑶阶回。玉签鸣，渐秘省引水，辘轳声转。鸡人唱晓，促铜壶银箭。拂晨光、宫柳烟微，荡瑞色、御炉香散。从宸游，前后争趋，向金銮殿。
聒龙谣·紫阙苕峣
作者：赵佶
朝代：宋
体裁：词

紫阙苕峣，绀宇邃深，望极绛河清浅。
霜月流天，锁穹隆光满。
水精宫、金锁龙盘，玳瑁帘、玉钩云卷。
动深思，秋籁萧萧，比人世、倍清燕。
瑶阶回。
玉签鸣，渐秘省引水，辘轳声转。
鸡人唱晓，促铜壶银箭。
拂晨光、宫柳烟微，荡瑞色、御炉香散。
从宸游，前后争趋，向金銮殿。
聒龙谣·紫阙苕嶢
作者：赵佶
朝代：宋

紫阙苕嶢，绀宇邃深，望极绛河清浅。霜月流天，锁穹隆光满。水精宫、金锁龙盘，玳瑁帘、玉钩云卷。动深思，秋籁萧萧，比人世、倍清燕。瑶阶回。玉签鸣，渐秘省引水，辘轳声转。鸡人唱晓，促铜壶银箭。拂晨光、宫柳烟微，荡瑞色、御炉香散。从宸游，前後争趋，向金銮殿。
聚八仙倒挂儿
作者：赵佶
朝代：宋
体裁：五言绝句

垂身如逮下，名冠八仙中。最是天真处，樱桃一点红。
葆真观妙冲先生归山以诗送之
作者：赵佶
朝代：宋
体裁：七言律诗

当年问道属高人，曾揽霞衣到紫宸。身是三山云外侣，心无一点世间尘。征鸿望极幽栖远，驾燕归飞洞府新。多谢为传心法妙，此真真外更无真。
蔡谟谏议大夫兼枢密使都督诸路军马户部尚书赐归田
作者：赵佶
朝代：宋
体裁：五言律诗

独善传家久，功名冠世豪。平原滂雨泽，岭外息风涛。缓拜恩笺盛，相传道义高。嗟予尘世隔，安得自陪叨。
诗一首
作者：赵佶
朝代：宋
体裁：七言绝句

乍觉生风喜雨凉，农家得地发田穰。却缘暑退秋光满，点滴高梧似漏长。
诗一首
作者：赵佶
朝代：宋
体裁：七言绝句

十二楼藏玉蝶中，凤凰双宿碧梧桐。流霞浅酌留君醉，今夜吹箫第几重。
诗一首
作者：赵佶
朝代：宋

秾芳依翠萼，焕烂一庭中。零露沾如醉，残霞照似融。丹青难下笔，造化独留功。舞蝶迷香径，翩翩逐晚风。
诗二首·其一
作者：赵佶
朝代：宋
体裁：七言律诗

欲借嵯峨万仞崇，故将工巧状层峰。数寻苍色如烟合，一片盘根似藓封。院宇接连常藉竹，池亭掩映却凭松。分明装出依岩寺，只欠清宵几韵钟。
诗二首·其二
作者：赵佶
朝代：宋
体裁：五言律诗

风霜正腊晨，早见几枝新。预荷东皇化，偷回北苑春。旗枪虽不类，荈蘖似堪伦。已有清荣谕，终难混棘蓁。
诗二首·其二
作者：赵佶
朝代：宋

风霜正腊晨，早见几枝新。预荷东皇化，偷回北苑春。旗枪虽不类，荈蘖似堪伦。已有清荣谕，终难混棘蓁。欲借嵯峨万仞崇，故将工巧状层峰。数寻苍色如烟合，一片盘根似藓封。院宇接连常藉竹，池亭掩映却凭松。分明装出依岩寺，只欠清宵几韵钟。
赐和蔡京
作者：赵佶
朝代：宋
体裁：七言绝句

道德方今喜迭兴，万邦从化本天成。定知金帝来为主，不待春风便发生。
赞佛牙
作者：赵佶
朝代：宋
体裁：五言律诗

大圣释迦文，虚空等一尘。有求皆赴感，无刹不分身。玉莹千轮在，金刚百鍊新。我今恭敬礼，普愿济群伦。
赵昌江梅山茶
作者：赵佶
朝代：宋
体裁：七言绝句

赵昌下笔摘韶光，一轴黄金满斛量。借我圭田三百亩，真须买取作花王。
醉落魄
作者：赵佶
朝代：宋
体裁：词

无言哽噎。看灯记得年时节。行行指月行行说。愿月常圆，休要暂时缺。
今年花市灯罗列。好灯争奈人心别。人前不敢分明说，不忍抬头，羞见旧时月。
醉落魄·无言哽噎
作者：赵佶
朝代：宋

无言哽噎。看灯记得年时节。行行指月行行说。愿月常圆，休要暂时缺。今年华市灯罗列。好灯争奈人心别。人前不敢分明说。不忍抬头，休见旧时月。
醉落魄·预赏景龙门追悼明节皇后
作者：赵佶
朝代：宋
体裁：词

无言哽噎。看灯记得年时节。行行指月行行说。愿月常圆，休要暂时缺。今年华市灯罗列。好灯争奈人心别。人前不敢分明说。不忍抬头，羞见旧时月。
醉落魄一斛珠
作者：赵佶
朝代：宋
体裁：词

无言哽噎。看灯记得年时节。行行指月行行说。愿月常圆，休要暂时缺。今年华市灯罗列。好灯争柰人心别。人前不敢分明说。不忍抬头，羞见旧时月。
金林檎游春莺
作者：赵佶
朝代：宋
体裁：五言绝句

佳名何拔萃，美誉占游春。三月来禽媚，嬉娱异众伦。
金莲绕凤楼
作者：赵佶
朝代：宋

绛烛朱笼相随映，驰绣毂、尘清香衬。万金光射龙轩莹。绕端门、瑞雷轻振。元宵为开圣景。严敷坐、观灯锡庆。帝家华英乘春兴。搴珠帘、望尧瞻舜。
金莲绕凤楼·绛烛朱笼相随映
作者：赵佶
朝代：宋
体裁：词

绛烛朱笼相随映。驰绣毂、尘清香衬。万金光射龙轩莹。绕端门、瑞雷轻振。元宵为开圣景。严敷坐、观灯锡庆。帝家华英乘春兴。搴珠帘、望尧瞻舜。
长吟玉音金阙步虚
作者：赵佶
朝代：宋
体裁：古风

始青黎元盖，金香结朱烟。飞晨总翘辔，稽首玉帝前。帝心浩以舒，锡吾太灵篇。是谓不灭道，万天秉吾权。吾行空洞中，下仙昧其渊。
题双桧
作者：赵佶
朝代：宋

拔翠琪树林，双桧植灵囿。上稍蟠木枝，下拂龙髯茂。撑拿天半分，连卷虹南负。为栋复为梁，夹辅我皇构。
题古村图
作者：赵佶
朝代：宋
体裁：七言绝句

深村竹树不知春，远水残霞接断津。野客衣冠浑懒散，相逢疑是避秦人。
题唐十八学士图二首
作者：赵佶
朝代：宋

有唐至治咏康哉，辟馆登延经济才。廱泮育贤今日盛，汇征无复隐蒿莱。儒林华国古今同，吟咏飞毫醒醉中。多士作新知入彀，画图犹喜见文雄。
题唐十八学士图二首·其一
作者：赵佶
朝代：宋

有唐至治咏康哉，辟馆登延经济才。廱泮育贤今日盛，汇征无复隐蒿莱。
题唐十八学士图二首·其二
作者：赵佶
朝代：宋
体裁：七言绝句

儒林华国古今同，吟咏飞毫醒醉中。多士作新知入彀，画图犹喜见文雄。
题梨花图
作者：赵佶
朝代：宋

楼台影里和风煖，弦管声中瑞日长。从听娇鹦说来路，莫教蜂蝶损浓芳。
题燕山僧寺壁
作者：赵佶
朝代：宋
体裁：七言绝句

九叶鸿基一旦休，猖狂不听直臣谋。甘心万里为降虏，故国悲凉玉殿秋。
题瑞鹤图
作者：赵佶
朝代：宋
体裁：七言律诗

清晓觚棱拂彩霓，仙禽告瑞忽来仪。飘飘元是三山侣，两两还呈千岁姿。似拟碧鸾栖宝阁，岂同赤雁集天池。徘徊嘹唳当丹阙，故使憧憧庶俗知。
题祥龙石图
作者：赵佶
朝代：宋
体裁：七言律诗

彼美蜿蜒势若龙，挺然为瑞独称雄。云凝好色来相借，水润清辉更不同。常带暝烟疑振鬣，每乘宵雨恐凌空。故凭彩笔亲模写，融结功深未易穷。
题繁杏鹦鹉图
作者：赵佶
朝代：宋

天产乾皋此异禽，遐陬来贡九重深。体全五色非凡质，惠吐多言更好音。飞翥似怜毛羽贵，徘徊如饱稻粱心。缃膺绀趾诚端雅，为赋新篇步武吟。
题芙蓉锦鸡图
作者：赵佶
朝代：宋

秋劲拒霜盛，峨冠锦羽鸡。已知全五德，安逸胜凫鹥。
题院画册·修竹士女图
作者：赵佶
朝代：宋

瑶台无信托青鸾，一寸芳心思万端。莫向东风倚修竹，翠衫经得几多寒。
题院画册·团扇士女图
作者：赵佶
朝代：宋
体裁：七言绝句

浓黛消香澹两蛾，花阴试步学凌波。专房自得倾城色，不怕凉风到扇罗。
题院画册·涤砚士女图
作者：赵佶
朝代：宋
体裁：七言绝句

软绣屏风小象床，细风亭馆玉肌凉。含情学写鸳鸯字，墨洗蕉花露水香。
题院画册·芭蕉士女图
作者：赵佶
朝代：宋
体裁：七言绝句

罗袜生香踏软沙，钗横玉燕鬓松鸦。春心正是芭蕉叶，羞见宜男并蒂花。
题院画册·荷花士女图
作者：赵佶
朝代：宋

消受南薰一味凉，藕丝新织舞裙长。临池试展凌波步，只恐红莲妒艳妆。
香梅山白头
作者：赵佶
朝代：宋
体裁：五言绝句

山禽矜逸态，梅粉弄轻柔。已有丹青约，千秋指白头。
题张家店壁
作者：赵像之
朝代：宋

舍策投床睡便浓，觉来凉叶动西风。
惊秋念远无穷意，客裏谁知此夜同。
题张家店壁
作者：赵像之
朝代：宋

舍策投床睡便浓，觉来凉叶动西风。惊秋念远无穷意，客里谁知此夜同。
题江湖伟观
作者：赵元清
朝代：宋

凤舞龙飞王气蟠，两都赋在一阑干。
伍员不死江潮壮，西子如生越水寒。
春日百花连上苑，秋风落叶满长安。
钱塘尽占东南美，河洛何人着眼看。
题江湖伟观
作者：赵元清
朝代：宋

凤舞龙飞王气蟠，两都赋在一阑干。伍员不死江潮壮，西子如生越水寒。春日百花连上苑，秋风落叶满长安。钱塘尽占东南美，河洛何人著眼看。
书富阳驿壁
作者：赵元鱼
朝代：宋
体裁：七言绝句

少年书剑几经过，沽酒谭文还自歌。今日重来春意闹，老梅枝上着花多。
夷陵道上
作者：赵元鱼
朝代：宋
体裁：七言律诗

山麓林梢烟翠横，寒天日色半阴晴。道边废宅空椽瓦，岩下居人困甲兵。破胆每惊腰剑客，伤弓时怯羽书声。痴儿弱女浑多病，留寄乡村念尔情。
淳熙壬寅乌石山别□□嗣老禅师
作者：赵公廙
朝代：宋

个里灵山处处通，本无来往与西东。临行一句如何会，乌石山头撞晓风。
淳熙壬寅乌石山别□□嗣老禅师
作者：赵公廙
朝代：宋

箇裏灵山处处通，本无来往与西东。
临行一句如何会，乌石山头撞晓风。
奉和郭使君游光福寺云閒阁二十韵
作者：赵公硕
朝代：宋

南龛几百年，古木阚云掩。崖倾千仞垂，路县一线险。飞？喜曾巅，羸骖怯虚堑。枫叶红斓斑，松□翠摇飐。石皴风雨剥，殿古木□□。拂拭坐空岩，□□□□琰。江势从何来，斗然不□□。凭危意欲飞，□□□□□。鸟鸣山更幽，□□翠□染。烟际漾渔舠，风前乱□檿。缓赏有馀欢，高怀无一□。尺璧非所宝，白圭焉受玷。入蜀莫言□，得郡亦云忝。□□长安□，犹胜山阳贬。平生足疏旷，宁复事拘检。佳时方一来，薄日已半晻。雨馀□□深，月堕山楼黡。□重□□高，□护神光闪。□乐乐□□，君忧忧岁歉。□□□吴□，□□不□点。
奉和郭使君游光福寺云閒阁二十韵
作者：赵公硕
朝代：宋
体裁：古风

南龛几百年，古木阚云掩。崖倾千仞垂，路县一线险。飞�喜曾巅，羸骖怯虚堑。枫叶红斓斑，松□翠摇飐。石皴风雨剥，殿古木□□。拂拭坐空岩，□□□□琰。江势从何来，斗然不□□。凭危意欲飞，□□□□□。鸟鸣山更幽，□□翠□染。烟际漾渔舠，风前乱□檿。缓赏有馀欢，高怀无一□。尺璧非所宝，白圭焉受玷。入蜀莫言□，得郡亦云忝。□□长安□，犹胜山阳贬。平生足疏旷，宁复事拘检。佳时方一来，薄日已半晻。雨馀□□深，月堕山楼黡。□重□□高，□护神光闪。□乐乐□□，君忧忧岁歉。□□□吴□，□□不□点。
奉和郭使君游光福寺云閒阁二十韵
作者：赵公硕
朝代：宋

南龛几百年，古木阚云掩。
崖倾千仞垂，路县一线险。
飞𤜴喜曾巅，羸骖怯虚堑。
枫叶红斓斑，松□翠摇飐。
石皴风雨剥，殿古木□□。
拂拭坐空岩，□□□□琰。
江势从何来，斗然不□□。
凭危意欲飞，□□□□□。
鸟鸣山更幽，□□翠□染。
烟际漾渔舠，风前乱□檿。
缓赏有余欢，高怀无一□。
尺璧非所宝，白圭焉受玷。
入蜀莫言□，得郡亦云忝。
□□长安□，犹胜山阳贬。
平生足疎旷，宁復事拘检。
佳时方一来，薄日已半晻。
雨余□□深，月堕山楼黡。
□重□□高，□护神光闪。
□乐乐□□，君忧忧岁歉。
□□□吴□，□□不□点。
宰馀杭游洞霄
作者：赵公硕
朝代：宋
体裁：七言律诗

野服萧萧款翠微，虚亭高敞射晴晖。仙归洞府云烟冷，春入名山笋蕨肥。缓引壶觞聊自适，暂捐朱墨便忘归。会须结屋山中住，始悟人閒万事非。
庆元四年五月再游
作者：赵公硕
朝代：宋

旧时曾此觅仙缘，一别于今四十年。白发重来嗟老矣，青山九锁故依然。肩舆直入松閒路，洗耳还听涧底泉。幽兴未阑吟未就，半峰斜日下平川。
庆元四年五月再游
作者：赵公硕
朝代：宋

旧时曾此觅仙缘，一别于今四十年。
白髮重来嗟老矣，青山九锁故依然。
肩舆直入松閒路，洗耳还听涧底泉。
幽兴未阑吟未就，半峯斜日下平川。
积雨初霁乘兴邀王和叟赵久成二监郡游南山饮于云间阁因成一诗醉书于石壁
作者：赵公硕
朝代：宋
体裁：七言律诗

云间飞阁倚峥嵘，烟外寒江坠镜清。绝巘高头惟古木，断崖直下只孤城。二年谩结巴南恨，万里空县楚客情。鼓吹不须催我去，夕阳犹傍远山明。
上巳
作者：赵公豫
朝代：宋
体裁：五言律诗

芜城逢上巳，散步答年光。北郭垂杨媚，西郊碧草芳。人皆趋靡丽，我独恋春阳。更爱双飞燕，翩翩语画梁。
世途
作者：赵公豫
朝代：宋

世途若戈矛，达人自宜淑。春日玩春桃，秋时赏秋菊。閒来与客谈，兴至取书读。渴饮溪头水，饥餐瓶中粥。即此可忘忧，世人奚碌碌。黄农不复生，谁为大化育。此身当自珍，毋为世所辱。
世途
作者：赵公豫
朝代：宋

世途若戈矛，达人自宜淑。
春日玩春桃，秋时赏秋菊。
閒来与客谈，兴至取书读。
渴饮溪头水，饥餐瓶中粥。
即此可忘忧，世人奚碌碌。
黄农不復生，谁为大化育。
此身当自珍，毋为世所辱。
严先生钓台同范茂明浚赋
作者：赵公豫
朝代：宋

汉帝中兴握赤符，先生恬澹隐名区。羊裘自是林泉物，龙德原非将相徒。不学淮阴遭戮辱，岂同尚父预匡扶。高踪卓绝横今古，瞻拜桐江感叹俱。
严先生钓台同范茂明浚赋
作者：赵公豫
朝代：宋

汉帝中兴握赤符，先生恬澹隠名区。
羊裘自是林泉物，龙德原非将相徒。
不学淮阴遭戮辱，岂同尚父预匡扶。
高踪卓绝横今古，瞻拜桐江感嘆俱。
严先生钓台同范茂明赋迭前韵
作者：赵公豫
朝代：宋
体裁：句

处士星光耀斗符，汉家幸有此区区。
主簿陈元矩署中畜鹅
作者：赵公豫
朝代：宋
体裁：五言律诗

素羽称修洁，苍音听不禁。田间宜养育，官舍莫栖侵。博爱儒生量，矜全物性心。从今传韵事，谁谓擅山阴。
书建州刺史鲍祗劝农诗后
作者：赵公豫
朝代：宋

使君劝稼泛清溪，才问高田又及低。蛙鼓鸣畦芳草际，莺梭掷柳画桥西。堪怜南亩波生浪，且喜东庄麦秀齐。五首新诗发性府，还从老稚慰呼啼。
书建州刺史鲍祗劝农诗后
作者：赵公豫
朝代：宋

使君劝稼泛清溪，纔问高田又及低。
蛙鼓鸣畦芳草际，鶑梭掷柳画桥西。
堪怜南亩波生浪，且喜东庄麦秀齐。
五首新诗发性府，还从老稚慰呼啼。
亚夫墓
作者：赵公豫
朝代：宋

鸿门不用业成灰，碧血孤忠蓄夜台。
落日兔狐眠宿土，新秋猿鹤叫余哀。
虹光闪烁凌云汉，鼠窃卑污没草莱。
传道英灵能显晦，登临纪异愧无才。
亚夫墓
作者：赵公豫
朝代：宋

鸿门不用业成灰，碧血孤忠蓄夜台。落日兔狐眠宿土，新秋猿鹤叫馀哀。虹光闪烁凌云汉，鼠窃卑污没草莱。传道英灵能显晦，登临纪异愧无才。
偕冷世修游顶山广福院
作者：赵公豫
朝代：宋
体裁：五言绝句

山寺寂无僧，空门白云冷。惟有寒松枝，悠然照潭影。
兰溪范茂明过江来访和韵见贻七迭前韵奉答
作者：赵公豫
朝代：宋
体裁：七言律诗

倡酬已六破荒凄，词客贻吟又日西。欲罢未能情寓胜，将归更喜友相携。上天竺外霜华重，西子湖头乌夜啼。此境盘桓差快意，无烦鼓瑟并姬妻。
冷泉亭
作者：赵公豫
朝代：宋
体裁：五言律诗

泉不因人热，渊源自古今。名流耽韵致，智士悦清音。径有烟霞趣，亭无鸟鼠侵。浮生徒碌碌，谁自涤凡心。
北固山
作者：赵公豫
朝代：宋
体裁：五言律诗

名山推北固，乘兴一登临。古庙稀人语，虚堂响树音。江涛堪寓目，禽鸟足娱心。坐卧言归晚，前村月满林。
华佗墓
作者：赵公豫
朝代：宋

操技颇称良，全身苦不早。堪嗟魏老瞒，今亦同枯槁。古墓尚巍然，蒙茸皆宿草。经春一发生，士女争祈祷。
华佗墓·其一
作者：赵公豫
朝代：宋
体裁：五言绝句

操技颇称良，全身苦不早。堪嗟魏老瞒，今亦同枯槁。
华佗墓·其二
作者：赵公豫
朝代：宋
体裁：五言绝句

古墓尚巍然，蒙茸皆宿草。经春一发生，士女争祈祷。
古梅
作者：赵公豫
朝代：宋

古折何如此，吾知本自根。历年香不改，易世骨犹存。祇守芳心淡，宁期俗士扪。逢春百卉艳，对此似儿孙。
古梅
作者：赵公豫
朝代：宋

古折何如此，吾知本自根。
历年香不改，易世骨犹存。
祇守芳心淡，宁期俗士扪。
逢春百卉艷，对此似儿孙。
同鲍祗登醉翁亭看欧阳公手植梅花
作者：赵公豫
朝代：宋
体裁：五言律诗

欧亭犹在望，梅萼自芬芳。地以人为重，花为植者香。山峰皆拱列，石骨尽昂藏。文采风流事，参军独擅场。
吕梁洪
作者：赵公豫
朝代：宋

吕梁篱落走鸡豚，小泊扁舟日已昏。极目黄流来汴泗，有情明月匝烟村。堤长柳密巢归鸟，水急风高浪打门。此去彭城知不远，凭今吊古我思存。
吕梁洪
作者：赵公豫
朝代：宋

吕梁篱落走鸡豚，小泊扁舟日已昏。
极目黄流来汴泗，有情明月匝烟村。
堤长柳密巢归鸟，水急风高浪打门。
此去彭城知不远，凭今弔古我思存。
和马先生再叠前韵
作者：赵公豫
朝代：宋

连朝襆被冷凄凄，客屐湘江到浙西。长叹故园秋渐老，快逢诗伯句频携。回廊待月来僧梵，曲径看花听鸟啼。转盼雪霜应按候，调琴协瑟念山妻。
和马先生再迭前韵
作者：赵公豫
朝代：宋

连朝幞被冷凄凄，客屐湘江到浙西。
长嘆故园秋渐老，快逢诗伯句频携。
迴廊待月来僧梵，曲径看花听鸟啼。
转盼雪霜应按候，调琴协瑟念山妻。
和马先生晓起六叠前韵
作者：赵公豫
朝代：宋

秋英渐落景幽凄，叹息征衫滞浙西。三竺风光公素览，两峰山色我新携。禅房境冷逢仙侣，客子心閒爱鸟啼。揖别黯然情未已，曰归难对乐羊妻。
和马先生晓起六迭前韵
作者：赵公豫
朝代：宋

秋英渐落景幽凄，嘆息征衫滞浙西。
三竺风光公素览，两峰山色我新携。
禅房境冷逢仙侣，客子心閒爱鸟啼。
揖别黯然情未已，曰归难对乐羊妻。
和马先生留饮三迭前韵
作者：赵公豫
朝代：宋
体裁：七言律诗

招饮醇醪破寂凄，夕阳掩映画楼西。狂澜就下偏维挽，峻岭难登每屐携。自有珠光能射照，无嫌驭屈作悲啼。连朝拟订盘餐约，谁主僧庖代故妻。
和马先生赠别八迭前韵
作者：赵公豫
朝代：宋
体裁：七言律诗

小酌僧房破冷凄，明朝分手各东西。一肩行李帆樯便，尺幅龙蛇什袭携。水驿山程劳记忆，天光云影任歌啼。得通音问凭鱼素，此际伤情似女妻。
和马先生雨中见过四叠前韵
作者：赵公豫
朝代：宋

连朝风雨苦凄凄，邮得贤书到浙西。带屐冲泥叨饫液，贻来新咏又相携。清霜落木初成绛，浅渚依鸿半作啼。偶合温家谐韵事，司农掌印有能妻。
和马先生雨中见过四迭前韵
作者：赵公豫
朝代：宋

连朝风雨苦凄凄，邮得贤书到浙西。
带屐衝泥叨饫液，贻来新咏又相携。
清霜落木初成绛，浅渚依鸿半作啼。
偶合温家谐韵事，司农掌印有能妻。
喜范茂明至
作者：赵公豫
朝代：宋

兰陵江下富春连，三色桃花色泽鲜。
夜雨忽然添尺涨，晓寒犹可着重绵。
轻囊括尽烟霞趣，逸兴吟成风月篇。
太息尘氛京雒客，谁能潇洒得安禅。
喜范茂明至
作者：赵公豫
朝代：宋

兰陵江下富春连，三色桃花色泽鲜。夜雨忽然添尺涨，晓寒犹可著重绵。轻囊括尽烟霞趣，逸兴吟成风月篇。太息尘氛京雒客，谁能潇洒得安禅。
夜窗独饮五迭前韵呈马先生
作者：赵公豫
朝代：宋
体裁：七言律诗

云舒风布景凄凄，秋色缤纷遍浙西。愧我厨荒情未展，蒙公谊笃酒频携。深嘉经纬匡时俗，还羡诗歌当笑啼。独酌亦能消永夜，倡酬殊苦少荆妻。
大孤山
作者：赵公豫
朝代：宋
体裁：五言律诗

客路将几月，舟行见大孤。时和花烂熳，景淑鸟飞呼。径有烟霞气，村无市井夫。旷观多乐趣，何事苦嗟吁。
小孤山
作者：赵公豫
朝代：宋
体裁：七言律诗

一柱巍然秀不顽，近邻彭泽达沙湾。吴花带雨参差媚，楚柳迎风次第班。屈子行吟伤放废，渊明归赋爱投閒。劳身未赴安恬计，且向名山几度攀。
岑山
作者：赵公豫
朝代：宋

山踞浙流顶，波声耸独尊。
帆樯移野浦，钟磬出烟村。
修竹凉风咽，巨鱼暑气吞。
层巅一矫首，海面见云根。
岑山
作者：赵公豫
朝代：宋

山踞浙流顶，波声耸独尊。帆樯移野浦，钟磬出烟村。脩竹凉风咽，巨鱼暑气吞。层巅一矫首，海面见云根。
崇德县簿冷世修招饮
作者：赵公豫
朝代：宋

早衙已放又清歌，文采风流孰若何。
别圃娱情多典册，疎篱适兴杂藤萝。
秋容包灿迷鸿雁，园菊英含续芰荷。
饱德霏霏谈论爽，如观大匠斧高柯。
崇德县簿冷世修招饮
作者：赵公豫
朝代：宋

早衙已放又清歌，文采风流孰若何。别圃娱情多典册，疏篱适兴杂藤萝。秋容包灿迷鸿雁，园菊英含续芰荷。饱德霏霏谈论爽，如观大匠斧高柯。
庐山
作者：赵公豫
朝代：宋

庐山不可尽，蹑屐且相寻。峭壁悬崖险，幽泉仄涧深。苔痕侵竹径，云气结松阴。古刹安禅静，闻钟砭俗心。
庐山
作者：赵公豫
朝代：宋

庐山不可尽，蹑屐且相寻。
峭壁悬崖险，幽泉仄涧深。
苔痕侵竹径，云气结松阴。
古剎安禅静，闻钟砭俗心。
廿四桥
作者：赵公豫
朝代：宋
体裁：五言绝句

桥在大业间，今日已倾圮。万古长不磨，云山并烟水。
彭泽怀古
作者：赵公豫
朝代：宋
体裁：五言律诗

青山环小邑，白水绕孤城。楚蜀源流远，衡庐气脉清。云浮萦客思，日落动波声。堪羡陶彭泽，归田不问名。
彭祖井
作者：赵公豫
朝代：宋

茫茫海甸几沧桑，井泽犹余姓氏香。
道术尽人夸往事，仙踪何处仰遗芳。
云龙山下风霜冷，戏马台边草木黄。
惟有城隅一掬水，春秋代谢自清凉。
彭祖井
作者：赵公豫
朝代：宋

茫茫海甸几沧桑，井泽犹馀姓氏香。道术尽人誇往事，仙踪何处仰遗芳。云龙山下风霜冷，戏马台边草木黄。惟有城隅一掬水，春秋代谢自清凉。
徐孺子祠墓
作者：赵公豫
朝代：宋

孺子遗踪何处寻，进贤门外树森森。登堂展拜情维系，过墓倾心敬自深。剩有黄鹂鸣院落，还来云影覆山阴。章江积雨增愁思，此日新晴爽客襟。
徐孺子祠墓
作者：赵公豫
朝代：宋

孺子遗踪何处寻，进贤门外树森森。
登堂展拜情维繫，过墓倾心敬自深。
剩有黄鹂鸣院落，还来云影覆山阴。
章江积雨增愁思，此日新晴爽客襟。
慈教寺同冷世修赋
作者：赵公豫
朝代：宋

古刹傍江头，凭高豁远眸。云光时散合，山影半沉浮。不语参空界，随缘作胜游。老僧指点处，心事几多休。
慈教寺同冷世修赋
作者：赵公豫
朝代：宋

古剎傍江头，凭高豁远眸。
云光时散合，山影半沉浮。
不语参空界，随缘作胜游。
老僧指点处，心事几多休。
戏马台
作者：赵公豫
朝代：宋
体裁：七言律诗

戏马台边风色寒，黄河昼夜水瀰漫。椎心每恨英雄尽，放眼还知天地宽。宴设鸿门王气在，烟销秦阙霸图残。知几亚父身先死，不见阴陵行路难。
教授祖守中逢清以秋菊佳咏见贻次韵奉答
作者：赵公豫
朝代：宋

重九寓淮阴，尘嚣忘境寂。
金风徧原野，芳华未销歇。
结友步林坳，秋容正纷发。
疎篱隠士居，丛菊堪怡悦。
淡远异凡葩，清香恋游蝶。
皎如冰作盘，长才无放逸。
广文祖先生，鸡羣之鹤立。
挥泪赋新言，羣贤皆侍侧。
一编惠远人，捧诵几晨夕。
教授祖守中逢清以秋菊佳咏见贻次韵奉答
作者：赵公豫
朝代：宋

重九寓淮阴，尘嚣忘境寂。金风遍原野，芳华未销歇。结友步林坳，秋容正纷发。疏篱隐士居，丛菊堪怡悦。淡远异凡葩，清香恋游蝶。皎如冰作盘，长才无放逸。广文祖先生，鸡群之鹤立。挥泪赋新言，群贤皆侍侧。一编惠远人，捧诵几晨夕。
新安江泛棹
作者：赵公豫
朝代：宋

秋水何清澈，舟行境不穷。
猿啼深谷裏，人泛碧流中。
云影连帆影，林红映日红。
滩声时断续，高旷羡渔翁。
新安江泛棹
作者：赵公豫
朝代：宋

秋水何清澈，舟行境不穷。猿啼深谷里，人泛碧流中。云影连帆影，林红映日红。滩声时断续，高旷羡渔翁。
新燕
作者：赵公豫
朝代：宋
体裁：七言绝句

养成羽翼在雕梁，掠水穿花技本长。舌口澜翻惊午梦，好风吹到竹方床。
暮云亭谒青莲先生祠
作者：赵公豫
朝代：宋

学士风流不可名，暮云犹着古贤声。
衣冠渺渺成黄土，松柏萧萧散紫英。
几见骑鲸寻皓月，当年披锦酌飞觥。
遥遥岁序还思敬，祠宇重光俎豆情。
暮云亭谒青莲先生祠
作者：赵公豫
朝代：宋

学士风流不可名，暮云犹著古贤声。衣冠渺渺成黄土，松柏萧萧散紫英。几见骑鲸寻皓月，当年披锦酌飞觥。遥遥岁序还思敬，祠宇重光俎豆情。
月夜接友人书
作者：赵公豫
朝代：宋

湖水春来泛碧波，伊人暌隔怅如何。
梅花着露香还艷，竹叶临风色自和。
形影莫亲凭梦寐，中情频写寄诗歌。
鱼书忽喜今宵到，復值堂前好月过。
月夜接友人书
作者：赵公豫
朝代：宋

湖水春来泛碧波，伊人暌隔怅如何。梅花著露香还艳，竹叶临风色自和。形影莫亲凭梦寐，中情频写寄诗歌。鱼书忽喜今宵到，复值堂前好月过。
望庐山
作者：赵公豫
朝代：宋

庐山何峻极，一望尽苍清。不辨松杉色，谁闻钟磬声。飞崖悬瀑布，幽谷语春莺。堪羡岩栖士，空馀人世情。
望庐山
作者：赵公豫
朝代：宋

庐山何峻极，一望尽苍清。
不辨松杉色，谁闻钟磬声。
飞崖悬瀑布，幽谷语春鶑。
堪羡岩栖士，空余人世情。
桃花
作者：赵公豫
朝代：宋
体裁：七言绝句

亭亭一树灿窗前，气暖风和分外妍。何必桃源寻异处，此间谈笑亦神仙。
桃花坞怀古
作者：赵公豫
朝代：宋

坞号桃花着历阳，张公曾作读书堂。
琅琅文采光前代，奕奕儒风显盛唐。
履境怀人诚韵事，居今稽古属贤良。
河流不减当年绿，酌水犹余翰墨香。
桃花坞怀古
作者：赵公豫
朝代：宋

坞号桃花著历阳，张公曾作读书堂。琅琅文采光前代，奕奕儒风显盛唐。履境怀人诚韵事，居今稽古属贤良。河流不减当年绿，酌水犹馀翰墨香。
梅仙祠
作者：赵公豫
朝代：宋

汉尉垂纶处，遗风事可传。林深飞鸟入，水隔小桥连。道室幽如许，山花晚倍妍。到来心志静，不复有尘缘。
梅仙祠
作者：赵公豫
朝代：宋

汉尉垂纶处，遗风事可传。
林深飞鸟入，水隔小桥连。
道室幽如许，山花晚倍妍。
到来心志静，不復有尘缘。
次韵奉和蒋元甫雍瑞兰诗兼贺诞孙
作者：赵公豫
朝代：宋

名花不与众为行，特向瑶阶献吉祥。一干亭亭标异彩，数枝灿灿发幽香。高怀直与同清艳，雅韵犹能并洁芳。积厚流光邀美报，兰孙应瑞庆华堂。
次韵奉和蒋元甫雝瑞兰诗兼贺诞孙
作者：赵公豫
朝代：宋

名花不与众为行，特向瑶阶献吉祥。
一干亭亭标异彩，数枝灿灿发幽香。
高怀直与同清艷，雅韵犹能并洁芳。
积厚流光邀美报，兰孙应瑞庆华堂。
次韵奉答教授祖守中逢清
作者：赵公豫
朝代：宋

方今士习叹卑微，宫墙何者切瞻依。祖君守中来倡导，群材就法识趋归。夙昔风标矜独步，文坛立帜能直树。论文角艺日无虚，雅会名流常脱屦。文旌揽胜英风扬，击钵吟成冠词场。芙蓉出水成高调，牛斗直射瑩精光。一毡暂屈萍藻渌，相契同官洵迈俗。贤宰鸣琴逸韵飞，少尹哦松音调续。无殊畹芷与湘兰，斋头苜蓿共盘桓。撷秀台前开宴会，合芳亭下结新欢。倡酬互见珠玑落，起弊扶衰金石药。名篇大半宝丰年，可以疗饥兼济涸。自惭樗栎薄高林，毕生荏苒叹浮沉。登陟名山应拱手，临流胜水每萦心。但遇瑶编称汗漫，目动神惊骨髓换。表扬前哲本愚衷，敢谓博名标月旦。蒙公诗赠率天真，犹观大匠作舆轮。法律岂惟超近日，风神抑且过前人。
次韵奉答教授祖守中逢清
作者：赵公豫
朝代：宋
体裁：古风

方今士习叹卑微，宫墙何者切瞻依。祖君守中来倡导，群材就法识趋归。夙昔风标矜独步，文坛立帜能直树。论文角艺日无虚，雅会名流常脱屦。文旌揽胜英风扬，击钵吟成冠词场。芙蓉出水成高调，牛斗直射莹精光。一毡暂屈萍藻渌，相契同官洵迈俗。贤宰鸣琴逸韵飞，少尹哦松音调续。无殊畹芷与湘兰，斋头苜蓿共盘桓。撷秀台前开宴会，合芳亭下结新欢。倡酬互见珠玑落，起弊扶衰金石药。名篇大半宝丰年，可以疗饥兼济涸。自惭樗栎薄高林，毕生荏苒叹浮沉。登陟名山应拱手，临流胜水每萦心。但遇瑶编称汗漫，目动神惊骨髓换。表扬前哲本愚衷，敢谓博名标月旦。蒙公诗赠率天真，犹观大匠作舆轮。法律岂惟超近日，风神抑且过前人。
次韵奉答教授祖守中逢清
作者：赵公豫
朝代：宋

方今士习嘆卑微，宫墙何者切瞻依。
祖君守中来倡导，羣材就法识趋归。
夙昔风标矜独步，文坛立帜能直树。
论文角艺日无虚，雅会名流常脱屦。
文旌揽胜英风扬，击钵吟成冠词场。
芙蓉出水成高调，牛斗直射莹精光。
一毡暂屈萍藻渌，相契同官洵迈俗。
贤宰鸣琴逸韵飞，少尹哦松音调续。
无殊畹芷与湘兰，斋头苜蓿共盘桓。
撷秀台前开宴会，合芳亭下结新欢。
倡酬互见珠玑落，起弊扶衰金石药。
名篇大半宝丰年，可以疗饥兼济涸。
自惭樗栎薄高林，毕生荏苒嘆浮沉。
登陟名山应拱手，临流胜水每萦心。
但遇瑶编称汗漫，目动神惊骨髓换。
表扬前哲本愚衷，敢谓博名标月旦。
蒙公诗赠率天真，犹观大匠作舆轮。
法律岂惟超近日，风神抑且过前人。
江宁阻风
作者：赵公豫
朝代：宋
体裁：七言绝句

篱落鸡豚傍水涯，萧萧杨柳放新芽。石尤故逞波涛恶，使我行踪看晚霞。
江行漫兴
作者：赵公豫
朝代：宋
体裁：七言律诗

江南二月好风光，杏蕊桃花间绿杨。是处芳堤嘶牧马，谁家红粉盼孤航。永嘉时过人皆尽，建业潮来波自扬。物理静观多变幻，长歌差胜奏笙簧。
浮梁舟行
作者：赵公豫
朝代：宋

一棹沿溪上，沙明水更清。迷濛细雨湿，起落片帆轻。磐石中流出，新篁远岸生。客心无所系，閒坐听春莺。
浮梁舟行
作者：赵公豫
朝代：宋

一棹沿溪上，沙明水更清。
迷蒙细雨湿，起落片帆轻。
盘石中流出，新篁远岸生。
客心无所繫，閒坐听春鶑。
游琅琊寺
作者：赵公豫
朝代：宋

滁阳饶古蹟，山水境幽然。
名流相接踵，题咏日纷繁。
我来值长至，欲一嚮山前。
适逢豪侠友，相约入林渊。
巉岩如虎伏，苍松似龙眠。
少憩闻清磬，徐步览名泉。
山僧供茗椀，不为礼数牵。
坐卧兴夷犹，啸傲山之巅。
游琅琊寺
作者：赵公豫
朝代：宋

滁阳饶古迹，山水境幽然。名流相接踵，题咏日纷繁。我来值长至，欲一向山前。适逢豪侠友，相约入林渊。巉岩如虎伏，苍松似龙眠。少憩闻清磬，徐步览名泉。山僧供茗椀，不为礼数牵。坐卧兴夷犹，啸傲山之巅。
游琅琊寺
作者：赵公豫
朝代：宋
体裁：古风

滁阳饶古迹，山水境幽然。名流相接踵，题咏日纷繁。我来值长至，欲一向山前。适逢豪侠友，相约入林渊。巉岩如虎伏，苍松似龙眠。少憩闻清磬，徐步览名泉。山僧供茗碗，不为礼数牵。坐卧兴夷犹，啸傲山之巅。
滕王阁
作者：赵公豫
朝代：宋

佳名由帝子，千载尚余芳。
带水来章贡，羣山拥豫章。
楼台夸壮丽，鱼鸟焕清光。
粉壁多词翰，风流孰擅长。
滕王阁
作者：赵公豫
朝代：宋

佳名由帝子，千载尚馀芳。带水来章贡，群山拥豫章。楼台誇壮丽，鱼鸟焕清光。粉壁多词翰，风流孰擅长。
滕王阁怀古和新会马持国韵
作者：赵公豫
朝代：宋

扁舟直入南州界，屈曲河流势澎湃。浩荡银涛气灏漫，渊源不竭通九派。昔年作客豫章城，弗睹高楼恒介介。再来胜地续前缘，画栋雕梁称绝快。子安一赋传古今，俯视群言犹草芥。西山苍翠无变更，南浦烟云几成败。凭栏睇视爽凡襟，惹起狂情破游戒。敏饮醇醪似蔗浆，细览词章如披薤。寄身天地原宽閒，我独伊何逢险隘。落霞孤鹜景偏幽，秋水长天恬不怪。信知造物有化工，能参妙义方无疥。长啸楼头逸兴豪，得意忘言绝机械。匡庐有约次游遨，务须了却林泉债。
滕王阁怀古和新会马持国韵
作者：赵公豫
朝代：宋

扁舟直入南州界，屈曲河流势澎湃。
浩荡银涛气灏漫，渊源不竭通九派。
昔年作客豫章城，弗覩高楼恒介介。
再来胜地续前缘，画栋雕梁称绝快。
子安一赋传古今，俯视羣言犹草芥。
西山苍翠无变更，南浦烟云几成败。
凭栏睇视爽凡襟，惹起狂情破游戒。
敏饮醇醪似蔗浆，细览词章如披薤。
寄身天地原宽閒，我独伊何逢险隘。
落霞孤鹜景偏幽，秋水长天恬不怪。
信知造物有化工，能参妙义方无疥。
长啸楼头逸兴豪，得意忘言绝机械。
匡庐有约次游遨，务须了却林泉债。
漂母祠
作者：赵公豫
朝代：宋
体裁：五言绝句

英雄未得志，落魄有谁怜。一饭寻常事，千秋颂母贤。
玻璃泉
作者：赵公豫
朝代：宋

都梁环绕尽高山，山下幽泉沁齿甘。入境顿忘人事扰，临流能润舌喉乾。孤亭掩映风云幻，曲槛迷离烟雨寒。泗地年来成泽国，奠安常作救时看。
玻璃泉
作者：赵公豫
朝代：宋

都梁环绕尽高山，山下幽泉沁齿甘。
入境顿忘人事扰，临流能润舌喉干。
孤亭掩映风云幻，曲槛迷离烟雨寒。
泗地年来成泽国，奠安常作救时看。
琵琶亭
作者：赵公豫
朝代：宋
体裁：七言律诗

谁把琵琶清夜弹，香山静听谱无难。江州自古成佳话，亭上于今美大观。湓浦新流春涨碧，匡庐徐转朔风寒。游人不乏留题兴，孰擅骚情踞坫坛。
瑞香
作者：赵公豫
朝代：宋

本属庐山种，今移到小堂。
疎枝依浅土，永日吐清香。
不独供欣赏，还宜兆吉祥。
春深花气减，对此更微茫。
瑞香
作者：赵公豫
朝代：宋

本属庐山种，今移到小堂。疏枝依浅土，永日吐清香。不独供欣赏，还宜兆吉祥。春深花气减，对此更微茫。
甘露寺
作者：赵公豫
朝代：宋

名山城北峙，突兀到清虚。刹踞飞云上，僧从绝顶居。江涛声断续，松柏势扶疏。晤对忘人世，登临意自如。
甘露寺
作者：赵公豫
朝代：宋

名山城北峙，突兀到清虚。
剎踞飞云上，僧从绝顶居。
江涛声断续，松柏势扶疎。
晤对忘人世，登临意自如。
留侯庙
作者：赵公豫
朝代：宋

微茫祠宇着山中，曲径悬崖杖履通。
一调楚歌声断续，八千甲士散西东。
良臣远识存真隠，赤帝雄心赋大风。
惟有彭城留皓月，春秋光照尚和同。
留侯庙
作者：赵公豫
朝代：宋

微茫祠宇著山中，曲径悬崖杖履通。一调楚歌声断续，八千甲士散西东。良臣远识存真隐，赤帝雄心赋大风。惟有彭城留皓月，春秋光照尚和同。
留别□州牧孙德操懋
作者：赵公豫
朝代：宋

贤守公余雅讌开，荷香馥馥入蓬莱。
骅骝与座称仙吏，樗栎趋陪愧钝才。
纬武经文资妙略，民胞物与广滋培。
萍踪将返琴川棹，铃阁新吟切溯洄。
留别□州牧孙德操懋
作者：赵公豫
朝代：宋

贤守公馀雅宴开，荷香馥馥入蓬莱。骅骝与座称仙吏，樗栎趋陪愧钝才。纬武经文资妙略，民胞物与广滋培。萍踪将返琴川棹，铃阁新吟切溯洄。
登燕子矶
作者：赵公豫
朝代：宋

岩石着江干，扁舟依岸难。
钟音清晚屿，日色下寒滩。
寺古藤萝碧，霜严木叶丹。
登临殊快意，趺坐看迴澜。
登燕子矶
作者：赵公豫
朝代：宋

岩石著江干，扁舟依岸难。钟音清晚屿，日色下寒滩。寺古藤萝碧，霜严木叶丹。登临殊快意，趺坐看回澜。
祁门驳
作者：赵公豫
朝代：宋
体裁：古风

舟小名为驳，临河体实轻。扪滩鱼贯上，放溜雁行行。云气仙山静，风声远树鸣。时和春又暮，旷览可娱情。
秋日游焦山寺
作者：赵公豫
朝代：宋

舟行依岸曲，积气一峰孤。日烈秋容老，霜寒木叶枯。閒云留佛宇，幽鸟借僧餔。何日寻真隐，名山信杖扶。
秋日游焦山寺
作者：赵公豫
朝代：宋

舟行依岸曲，积气一峰孤。
日烈秋容老，霜寒木叶枯。
閒云留佛宇，幽鸟借僧餔。
何日寻真隠，名山信杖扶。
立春日作
作者：赵公豫
朝代：宋
体裁：七言律诗

春风有脚到柴门，最爱朝曦气自温。养性颇知学是贵，涵情尤识道称尊。土牛应候农功起，木铎传音官儆存。惟愿四方成乐岁，投戈解甲牧鸡豚。
纳凉
作者：赵公豫
朝代：宋
体裁：七言绝句

移榻空亭纳晚凉，更深露下芰荷香。行云敏捷如流水，爱有游萤入画梁。
维摩寺和冷世修韵
作者：赵公豫
朝代：宋
体裁：五言律诗

放达得真赏，风流多逸才。春邀仙子佩，夜雨法王台。云磬杯前落，昙花曲畔来。但教元度在，明月不须来。
西子湖同马先生赋
作者：赵公豫
朝代：宋
体裁：五言律诗

湖水澄如练，中流好放歌。桥梁通小艇，楼阁倚岩阿。响屧廊犹在，采香泽不磨。武林佳丽地，游衍乐如何。
访滕王阁旧址
作者：赵公豫
朝代：宋

滕王高阁已尘埃，故老犹传结搆材。南浦寒潭秋月浅，西山爽气晓风开。韩公碑碣生苔藓，王子文章没草莱。举目章江多落寞，萧萧云树总堪哀。
访滕王阁旧址
作者：赵公豫
朝代：宋

滕王高阁已尘埃，故老犹传结构材。
南浦寒潭秋月浅，西山爽气晓风开。
韩公碑碣生苔藓，王子文章没草莱。
举目章江多落寞，萧萧云树总堪哀。
谒伍大夫庙
作者：赵公豫
朝代：宋

策马昭关道，投鞭吊昔贤。荒庭多鼠雀，古屋饱云烟。覆楚勋劳浅，强吴智略全。英雄精爽在，瞻拜一凄然。
谒伍大夫庙
作者：赵公豫
朝代：宋

策马昭关道，投鞭弔昔贤。
荒庭多鼠雀，古屋饱云烟。
覆楚勋劳浅，强吴智略全。
英雄精爽在，瞻拜一凄然。
赋答钱塘马先生见贻即次原韵
作者：赵公豫
朝代：宋

三秋初届雨凄凄，序转重阳风日西。正苦僧房无快境，贻来新咏自珍携。芙蓉带水成真艳，鸿雁凌霜作夜啼。拟过高轩聆妙谛，恐劳斋供太常妻。
赋答钱塘马先生见贻即次原韵
作者：赵公豫
朝代：宋

三秋初届雨凄凄，序转重阳风日西。
正苦僧房无快境，贻来新咏自珍携。
芙蓉带水成真艷，鸿雁凌霜作夜啼。
拟过高轩聆妙谛，恐劳斋供太常妻。
赋赠容州刺史马鲠臣持国
作者：赵公豫
朝代：宋
体裁：七言律诗

扶风家学属渊泉，刺史分符继起贤。坐啸名篇词典要，十春佳咏语轻圆。虞山蒙幸腾飞盖，琴水邀荣泛画船。今日远人寻旧好，抠衣铃阁拜君前。
赋赠许上达
作者：赵公豫
朝代：宋

十载驱驰万里程，鸡林自昔饮香名。
欣瞻霁月光风度，得慰苍葭白露情。
博爱已征钦古道，赠言端可重生平。
迴舟再谒吟诗处，错落珠玑映水明。
赋赠许上达
作者：赵公豫
朝代：宋

十载驱驰万里程，鸡林自昔饮香名。欣瞻霁月光风度，得慰苍葭白露情。博爱已徵钦古道，赠言端可重生平。回舟再谒吟诗处，错落珠玑映水明。
赠池州倅赵汉卿昂发
作者：赵公豫
朝代：宋
体裁：七言律诗

池阳别驾号宗工，博雅持衡景岱嵩。召杜兴歌德并美，龚黄政绩颂同功。清华独擅标江左，伟望无双冠域中。何幸旌旄来吴会，得瞻懿范沐仁风。
迷楼
作者：赵公豫
朝代：宋
体裁：五言律诗

大业繁华地，荒凉一梵宫。烟云犹夙昔，粉黛已成空。今古兴亡事，循环宇宙中。知人与论世，端属在儒衷。
送春歌
作者：赵公豫
朝代：宋

时光如箭递相催，三春竟过夏方来。红英渐落幽三径，绿叶初肥映翠苔。太息劳生同若梦，四十年华轻断送。譬如朝露最伤情，且趁年光免嘲弄。阳和布泽满丘墟，黄鸟声啼自卷舒。闻声自可娱清昼，何必嗟嘘向敝庐。独念须眉惊渐老，事业无成悲潦倒。旷志深沉似碧潭，孤情磊落如芳草。惜春还作送春游，片刻风光未易酬。妙绪清言成韵会，飞觞举盏涤离愁。良会弗长随往迹，转盼须臾即宿昔。古人秉烛非清狂，吾辈好把时光惜。
送春歌
作者：赵公豫
朝代：宋

时光如箭递相催，三春竟过夏方来。
红英渐落幽三径，绿叶初肥映翠苔。
太息劳生同若梦，四十年华轻断送。
譬如朝露最伤情，且趁年光免嘲弄。
阳和布泽满丘墟，黄鸟声啼自卷舒。
闻声自可娱清昼，何必嗟嘘向敝庐。
独念鬚眉惊渐老，事业无成悲潦倒。
旷志深沉似碧潭，孤情磊落如芳草。
惜春还作送春游，片刻风光未易酬。
妙绪清言成韵会，飞觞举盏涤离愁。
良会弗长随往迹，转盼须臾即宿昔。
古人秉烛非清狂，吾辈好把时光惜。
送汉卿再判池州
作者：赵公豫
朝代：宋

阀阅清华自职方，长才重莅古池阳。
刑曹借箸邀宸眷，秋浦分符定庙堂。
熊辂声闻舒骥足，朱旗色映快龙光。
公余寄兴耽文字，彩笔仍流翰墨香。
送汉卿再判池州
作者：赵公豫
朝代：宋

阀阅清华自职方，长才重莅古池阳。刑曹借箸邀宸眷，秋浦分符定庙堂。熊辂声闻舒骥足，朱旗色映快龙光。公馀寄兴耽文字，彩笔仍流翰墨香。
逵弟招饮
作者：赵公豫
朝代：宋
体裁：七言律诗

天潢家世本同宗，玉质亭亭似岱嵩。海国快逢情契合，华堂盛集酒香浓。谈诗雅以唐为法，植品端惟汉是从。握手雉皋旋别去，暮云春树想高踪。
邗上闻鶑
作者：赵公豫
朝代：宋
体裁：古风

邗堤芳草软如绵，夭桃媚柳何娟娟。朱栏绣阁依山巅，万仞巍巍直接天。坐卧其中似画船，开帘俯视小百川。牙樯锦缆泊江边，红颜放棹来翩跹。歌音缭绕落花前，倾耳听之清且圆。仓庚飞翮羽毛鲜，娇啼婉转极清妍。高风盛德颂前贤，徘徊胜事堪流连。君不见吴歌楚舞变桑田，雄图霸业沉深渊，黄鹂睍睆迷村烟。
郊外
作者：赵公豫
朝代：宋

秋色全摇落，幽寻兴未穷。閒云回远岫，飞鸟下孤桐。人事寒相迫，枫林老益红。胜游堪自适，何必上崆峒。
郊外
作者：赵公豫
朝代：宋

秋色全摇落，幽寻兴未穷。
閒云迴远岫，飞鸟下孤桐。
人事寒相迫，枫林老益红。
胜游堪自适，何必上崆峒。
采石矶怀古
作者：赵公豫
朝代：宋

姑孰江头暂置邮，凉风萧飒胜三秋。燃犀韵事归何处，披锦诗人迹尚留。广济刹边松树古，峨嵋亭畔晚烟浮。六朝霸业成残垒，惟见茫茫水北流。
采石矶怀古
作者：赵公豫
朝代：宋

姑孰江头暂置邮，凉风萧飒胜三秋。
燃犀韵事归何处，披锦诗人迹尚留。
广济剎边松树古，峨嵋亭畔晚烟浮。
六朝霸业成残垒，惟见茫茫水北流。
采莲曲
作者：赵公豫
朝代：宋
体裁：词

潋滟溪光似辋川，新荷出水更嫣然。为言全盛红颜女，莫折花枝入画船。
金山
作者：赵公豫
朝代：宋
体裁：五言律诗

波涛流不息，山势独纵横。高阁空中现，浮图雨外晴。帆樯归客稳，钟鼓卧龙惊。是处开生面，风云别有情。
金陵怀古
作者：赵公豫
朝代：宋

六代金汤固，桑田几变更。梁台秋月冷，吴苑晚鸿鸣。禾黍逢时茂，人心向化平。江山存胜迹，我辈得怡情。
金陵怀古
作者：赵公豫
朝代：宋

六代金汤固，桑田几变更。
梁台秋月冷，吴苑晚鸿鸣。
禾黍逢时茂，人心嚮化平。
江山存胜蹟，我辈得怡情。
陈元矩昭度纳姬戏赠
作者：赵公豫
朝代：宋

半载幽居太寂寥，春风送暖此良宵。深情不必旁留恋，好布罗帷笼阿娇。赚得姬人下镜台，锦衾角枕手亲裁。鱼鱼水水成佳会，懒向书堂事酒杯。
陈元矩昭度纳姬戏赠·其一
作者：赵公豫
朝代：宋
体裁：七言绝句

半载幽居太寂寥，春风送暖此良宵。深情不必旁留恋，好布罗帷笼阿娇。
陈元矩昭度纳姬戏赠·其二
作者：赵公豫
朝代：宋
体裁：七言绝句

赚得姬人下镜台，锦衾角枕手亲裁。鱼鱼水水成佳会，懒向书堂事酒杯。
陪钱塘马先生游两峰僧寺
作者：赵公豫
朝代：宋
体裁：五言律诗

两峰舟少阻，精舍可桥通。竹映阶苔绿，桃侵佛幔红。心萦章贡外，情寄笑谈中。坐久愁烦渴，供茶爱远公。
隋堤布市
作者：赵公豫
朝代：宋

隋皇宫阙已荒丘，剩水残山发旅愁。丝竹管弦成往事，空馀梭布市扬州。
隋堤布市
作者：赵公豫
朝代：宋

隋皇宫阙已荒丘，剩水残山发旅愁。
丝竹管絃成往事，空余梭布市扬州。
韩侯钓台
作者：赵公豫
朝代：宋

湖水盈盈历古今，我来凭吊识淮阴。王孙自失三齐志，漂母谁怜一饭心。封拜不堪仍赤族，交游未可仗黄金。富春亦有垂纶者，独引高风爽客襟。
韩侯钓台
作者：赵公豫
朝代：宋

湖水盈盈历古今，我来凭弔识淮阴。
王孙自失三齐志，漂母谁怜一饭心。
封拜不堪仍赤族，交游未可仗黄金。
富春亦有垂纶者，独引高风爽客襟。
高祖庙
作者：赵公豫
朝代：宋

尺土无阶起沛丰，大风一曲压羣雄。
秦关约法成王业，楚国抡材卫帝宫。
远引留侯悲鸟兔，矜功韩信困牢笼。
堪怜戚氏终人彘，智略何曾事事工。
高祖庙
作者：赵公豫
朝代：宋

尺土无阶起沛丰，大风一曲压群雄。秦关约法成王业，楚国抡材卫帝宫。远引留侯悲鸟兔，矜功韩信困牢笼。堪怜戚氏终人彘，智略何曾事事工。
鹤林寺
作者：赵公豫
朝代：宋

山径纡徐上，行吟喜自如。苍松夹道路，翠竹绕门闾。是处无纷扰，到来怀隐居。南朝碑尚在，遗事信非虚。
鹤林寺
作者：赵公豫
朝代：宋

山径纡徐上，行吟喜自如。
苍松夹道路，翠竹绕门闾。
是处无纷扰，到来怀隠居。
南朝碑尚在，遗事信非虚。
黄冈
作者：赵公豫
朝代：宋

黄冈临古岸，依谷尽人家。
老稚崇清俭，衣冠鄙俗华。
花香幽径僻，鸟噪夕阳斜。
俯仰情何寄，烟霞自足夸。
黄冈
作者：赵公豫
朝代：宋

黄冈临古岸，依谷尽人家。老稚崇清俭，衣冠鄙俗华。花香幽径僻，鸟噪夕阳斜。俯仰情何寄，烟霞自足誇。
野人家
作者：赵兰皋
朝代：宋

总为门无马足尘，败簑悬壁亦天真。
看渠只是芸田者，处世强如识字人。
隔水架茅知避俗，得鱼沽酒却分邻。
市朝多少人称隠，只隠黄金不隠身。
野人家
作者：赵兰皋
朝代：宋

总为门无马足尘，败蓑悬壁亦天真。看渠只是芸田者，处世强如识字人。隔水架茅知避俗，得鱼沽酒却分邻。市朝多少人称隐，只隐黄金不隐身。
送僧归护国寺
作者：赵况
朝代：宋
体裁：七言律诗

振锡携瓶谒未央，薜萝衣湿惹天香。晓辞丹陛君恩重，笑指旧山归路长。何处漱泉吟夜月，几程闻雨宿云房。他年松下敲门去，应许尘襟拂石床。
八声甘州·渺平沙、莽莽海风吹
作者：赵功可
朝代：宋
体裁：词

渺平沙、莽莽海风吹，一寒气崔嵬。
耿长天欲压，河流不动，云湿如灰。
帝敕冰花剪刻，飞瑞上燕台。
马上行人笑，万玉堆豗。
滉漾天衔晴昼，料酒楼歌馆，都是春回。
喜丰年有象，贺表四方来。
仗下貂裘茸帽，拥千宫、齐上紫金杯。
明朝起，江南驿史，来进宫梅。
八声甘州·燕山雪花
作者：赵功可
朝代：宋

渺平沙、莽莽海风吹，一寒气崔嵬。耿长天欲压，河流不动，云湿如灰。帝敕冰花剪刻，飞瑞上燕台。马上行人笑，万玉堆豗。滉漾天街晴昼，料酒楼歌馆，都是春回。喜丰年有象，贺表四方来。仗下貂裘茸帽，拥千官、齐上紫金杯。明朝起，江南驿使，来进宫梅。
声声慢
作者：赵功可
朝代：宋
体裁：词

情痴倦极，天阔归迟，吟魂无力随风。
月落墙阴，一屏睡睫濛濛。
邯郸平生难记，记花前、犹醉金锺。
留连处，忽一声山外，吹度晴钟。
觉来重重追忆，似游尘飞去，那拾遗踪。
寄谢芳卿，向来曾主芙蓉。
人间兴亡万感，看千年、与梦皆空。
披衣起，倚阑干、人在笑中。
声声慢·情痴倦极
作者：赵功可
朝代：宋

情痴倦极，天阔归迟，吟魂无力随风。
月落墙阴，一屏睡睫蒙蒙。
邯郸平生难记，记花前、犹醉金锺。
留连处，忽一声山外，吹度晴钟。
觉来重重追忆，似游尘飞去，那拾遗踪。
寄谢芳卿，向来曾主芙蓉。
人间兴亡万感，看千年、与梦皆空。
披衣起，倚阑干、人在笑中。
声声慢（残梦和儿韵）
作者：赵功可
朝代：宋

情痴倦极，天阔归迟，吟魂无力随风。月落墙阴，一屏睡睫濛濛。邯郸平生难记，记花前、犹醉金钟。留连处，忽一声山外，吹度晴钟。觉来重重追忆，似游尘飞去，那拾遗踪。寄谢芳卿，向来曾主芙蓉。人间兴亡万感，看千年、与梦皆空。披衣起，倚阑干、人在笑中。
曲游春·千树玲珑罩
作者：赵功可
朝代：宋

千树玲珑罩，正蒲风微过，梅雨新霁。客里幽窗，算无春可到，和愁都闭。万种人生计。应不似、午天闲睡。起来踏碎松阴，萧萧欲动疑水。借问归舟归未。望柳色烟光，何处明媚。抖擞人间，除离情别恨，乾坤馀几。一笑晴凫起。酒醒後、阑干独倚。时见双燕飞来，斜阳满地。
曲游春·千树玲珑罩
作者：赵功可
朝代：宋

千树玲珑罩，正蒲风微过，梅雨新霁。
客里幽窗，算无春可到，和愁都闭。
万种人生计。
应不似、午天闲睡。
起来踏碎松阴，萧萧欲动疑水。
借问归舟归未。
望柳色烟光，何处明媚。
抖擞人间，除离情别恨，干坤馀几。
一笑晴凫起。
酒醒后、阑干独倚。
时见双燕飞来，斜阳满地。
曲游春·次韵
作者：赵功可
朝代：宋
体裁：词

千树玲珑罩，正蒲风微过，梅雨新霁。客里幽窗，算无春可到，和愁都闭。万种人生计。应不似、午天闲睡。起来踏碎松阴，萧萧欲动疑水。借问归舟归未。望柳色烟光，何处明媚。抖擞人间，除离情别恨，乾坤馀几。一笑晴凫起。酒醒后、阑干独倚。时见双燕飞来，斜阳满地。
曲游春（次韵）
作者：赵功可
朝代：宋

千树珑罩，正蒲风微过，梅雨新霁。客里幽窗，算无春可到，和悉都闭。万种人生计。应不似、午天闲睡。起来踏碎松阴，萧萧欲动疑水。
借问归舟归未。望柳色烟光，何处明媚。抖擞人间，除离情别恨，乾坤余几。一笑晴凫起。酒醒後、阑干独倚。时见双燕飞来，斜阳满地。
柳梢青 其二 友人至
作者：赵功可
朝代：宋
体裁：词

客里凄凉，桐花满地，杜宇深山。幸自君来，谁教君去，剪剪轻寒。愁怀无语相看。谩写入、徽弦自弹。小院黄昏，前村风雨，莫倚阑干。
柳梢青·一健如仙
作者：赵功可
朝代：宋
体裁：词

一健如仙，东湖烟柳，坐拥吟翁。几许功名，百年身世，相见匆匆。别来三度秋风。怕看见、云间过鸿。酒醒灯寒，更残月落，吾美楼中。
柳梢青·客里凄凉
作者：赵功可
朝代：宋
体裁：词

客里凄凉，桐花满地，杜宇深山。幸自君来，谁教春去，剪剪轻寒。愁怀无语相看。谩写入、徽弦自弹。小院黄昏，前村风雨，莫倚阑干。
柳梢青（友人至）
作者：赵功可
朝代：宋

客里凄凉，桐花满地，杜宇深山。幸自君来，谁教春去，剪剪轻寒。
愁怀无语相看。谩写人、徽弦自弹。小院黄昏，前村风雨，莫倚阑干。
桂枝香（和詹天游就访）
作者：赵功可
朝代：宋
体裁：词

晓天凉露。天上玉箫吹，飞声如雨。金阙高寒，闲却一庭梅雨。漫漫八表尘埃梦，把文章、洗空千古。精神一似，风裳水佩，兰皋蘅浦。看万里、跳龙跃虎。甚花娇英气，剑清尘妩。憔悴江南，应念小窗贫女。朱楼十二春无际，倚苍寒、青袖如故。茶香酒熟，月明风细，试教歌舞。
氐州第一·杨柳楼深
作者：赵功可
朝代：宋
体裁：词

杨柳楼深，推梦乍起，前山一片愁雨。
嫩绿成云，飞红欲雪，天亦留春不住。
借问东风，甚飘泊、天涯何许。
可惜风流，三生杜枚，少年张绪。
陌上差差携手去。
怕行到、歌台旧处。
落日啼鹃，断烟荒草，吟不成谁语。
听西河、人唱罢，何堪把、江南重赋。
敲碎琼壶，又前村、数声钟鼓。
氐州第一·次韵送春
作者：赵功可
朝代：宋

杨柳楼深，推梦乍起，前山一片愁雨。嫩绿成云，飞红欲雪，天亦留春不住。借问东风，甚飘泊、天涯何许。可惜风流，三生杜牧，少年张绪。陌上差差携手去。怕行到、歌台旧处。落日啼鹃，断烟荒草，吟不成谁语。听西河、人唱罢，何堪把、江南重赋。敲碎琼壶，又前村、数声钟鼓。
绮寮怨·和儿韵
作者：赵功可
朝代：宋
体裁：词

忽忽东风又老，冷云吹晚阴。疏帘下、茶鼎孤烟，断桥外、梅豆千林。江南庾郎憔悴，睡未醒、病酒愁怎禁。倚阑干、一扇凉风，看平地、落花如雪深。千曲囊中古琴。平泉金谷，不堪旧事重寻。当日登临。都化作、梦销沉。元龙丘坟无恙，谁唤起，共论心。哀歌怨吟。问何似、啼鸟枝上音。
绮寮怨·忽忽东风又老
作者：赵功可
朝代：宋
体裁：词

忽忽东风又老，冷云吹晚阴。疏帘下、茶鼎孤烟，断桥外、梅豆千林。江南庾郎憔悴，睡未醒、病酒愁怎禁。倚阑干、一扇凉风，看平地、落花如雪深。千曲囊中古琴。平泉金谷，不堪旧事重寻。当日登临。都化作、梦销沈。元龙丘坟无恙，谁唤起，共论心。哀歌怨吟。问何似、啼鸟枝上音。
句
作者：赵匡胤
朝代：宋
体裁：句

未离海底千山黑，才到天中万国明。
咏初日
作者：赵匡胤
朝代：宋

太阳初出光赫赫，千山万山如火发。一轮顷刻上天衢，逐退群星与残月。
日诗
作者：赵匡胤
朝代：宋
体裁：七言绝句

欲出未出光辣达，千山万山如火发。须臾走向天上来，逐却残星赶却月。
椰子
作者：赵升之
朝代：宋

落蒂累累入海航，枯皮犹吐绿芽长。金丝发裹乌龙脑，白兔脂凝碧玉浆。未许分瓢饮■醁，且堪切肉配槟榔。当时曾挂将军首，此说荒唐未可量。
椰子
作者：赵升之
朝代：宋

落蒂纍纍入海航，枯皮犹吐绿芽长。
金丝髪裹乌龙脑，白兔脂凝碧玉浆。
未许分瓢饮{需酉灵}醁，且堪切肉配槟榔。
当时曾挂将军首，此说荒唐未可量。
绝句
作者：赵占龟
朝代：宋

四枚豚犬教知书，二顷良田尽有余。
鲁酒三杯棋一局，客来浑不问亲疏。
绝句
作者：赵占龟
朝代：宋

四枚豚犬教知书，二顷良田尽有馀。鲁酒三杯棋一局，客来浑不问亲疏。
裂衣书诗寄弟
作者：赵卯发
朝代：宋
体裁：五言绝句

城池不高深，无财又无兵。惟有死报国，来生作弟兄。
题于壁
作者：赵卯发
朝代：宋
体裁：四言诗

国不可负，城难以降。夫妇俱死，节义成双。
和华岳过鄱阳湖
作者：赵及甫
朝代：宋
体裁：七言绝句

蓦地波涛怒震霆，整冠危坐肯消魂。乘风更驾飞帆去，要看夜潮生海门。
七夕
作者：赵友直
朝代：宋
体裁：五言绝句

一叶井梧飘，双星忽相值。却怜参与商，晤会当何夕。
与友观兰
作者：赵友直
朝代：宋
体裁：七言绝句

彭泽当年成菊癖，予今亦欲订兰盟。三杯酒向花边泻，一首诗从月下赓。
与咏道弟述怀
作者：赵友直
朝代：宋
体裁：七言绝句

世事争雄一局棋，浮生碌碌鬓成丝。经年病为多新酿，竟日忙因检旧诗。
丙戌春雾
作者：赵友直
朝代：宋

忽逢阴浊气氤氲，四顾山河尽已昏。窗外霏霏成细雨，檐端渺渺缀浮云。朦胧咫尺人难辨，混沌东西路不分。若得一番风扫后，依然再觌旧乾坤。
丙戌春雾
作者：赵友直
朝代：宋

忽逢阴浊气氤氲，四顾山河尽已昏。
窗外霏霏成细雨，檐端渺渺缀浮云。
朦胧咫尺人难辨，混沌东西路不分。
若得一番风扫后，依然再觌旧干坤。
仲夏即景
作者：赵友直
朝代：宋

五月憩孤村，幽情夐不群。鹭飞天上雪，鸥渡渚中云。翠麦刚才刈，青苗又复芸。浮生行乐耳，世事不须论。
仲夏即景
作者：赵友直
朝代：宋

五月憩孤村，幽情敻不羣。
鹭飞天上雪，鸥渡渚中云。
翠麦刚纔刈，青苗又復芸。
浮生行乐耳，世事不须论。
伤春偶得绵字
作者：赵友直
朝代：宋
体裁：七言绝句

王府原头芳草芊，却怜杜宇自年年。停杯试向窗前看，飞尽杨花几树绵。
倦来归
作者：赵友直
朝代：宋

驰驱数载倦来归，一任流光暗裏催。
缩首愿情忘势利，敛踪甘不受轻肥。
动于沼上观鸥侣，静在松间共鹤栖。
此外嚣嚣无别事，编茅插棘护幽扉。
倦来归
作者：赵友直
朝代：宋

驰驱数载倦来归，一任流光暗里催。缩首愿情忘势利，敛踪甘不受轻肥。动于沼上观鸥侣，静在松间共鹤栖。此外嚣嚣无别事，编茅插棘护幽扉。
兰边晚酌
作者：赵友直
朝代：宋

深谷笼幽色，超然味更长。
熏人先欲醉，对客漫斟尝。
初触来歌席，犹疑扑酒觞。
主人困坐久，寂寂不闻香。
兰边晚酌
作者：赵友直
朝代：宋

深谷笼幽色，超然味更长。薰人先欲醉，对客漫斟尝。初触来歌席，犹疑扑酒觞。主人困坐久，寂寂不闻香。
创泳泽书院初成
作者：赵友直
朝代：宋
体裁：七言律诗

万古湖山一望央，紫阳道脉壮宫墙。佳朋鳞集互联榻，多士云从相共堂。地有金罍非福瑞，天将玉汝任纲常。要知学问无他术，只在工夫不怠荒。
初晴
作者：赵友直
朝代：宋
体裁：五言绝句

久雨初收霁，开窗动我情。野花含宿泪，山鹊弄新声。
南源庙
作者：赵友直
朝代：宋

乾坤何处不披图，觅胜谁从此地过。三相神功垂舜治，千秋庙貌壮勾湖。衢通瑞象无尘境，山隔眠牛有坦途。伏腊岁时同到此，祠前瞻拜一諠呼。
南源庙
作者：赵友直
朝代：宋

干坤何处不披图，觅胜谁从此地过。
三相神功垂舜治，千秋庙貌壮勾湖。
衢通瑞象无尘境，山隔眠牛有坦途。
伏腊岁时同到此，祠前瞻拜一諠呼。
卜居二首
作者：赵友直
朝代：宋

出郭虽超俗，尘嚣亦蕃骈。以此感日蹙，拟耕牛山田。溪湖相输灌，扁舟恣洄沿。似兹安乐径，允可置一椽。匪自耽寥寂，与彼坟墓牵。吾宗本郊居，勤俭历几世。礼失于野求，力耕真吾事。古称识时务，必在贤与智。用贻厥孙谋，无为忽去此。去此亦不难，安居亡所恃。
卜居二首·其一
作者：赵友直
朝代：宋
体裁：古风

出郭虽超俗，尘嚣亦蕃骈。以此感日蹙，拟耕牛山田。溪湖相输灌，扁舟恣洄沿。似兹安乐径，允可置一椽。匪自耽寥寂，与彼坟墓牵。
卜居二首·其二
作者：赵友直
朝代：宋
体裁：古风

吾宗本郊居，勤俭历几世。礼失于野求，力耕真吾事。古称识时务，必在贤与智。用贻厥孙谋，无为忽去此。去此亦不难，安居亡所恃。
命子篇
作者：赵友直
朝代：宋

悠悠我祖，肇自轩辕。
迄于赵城，因而氏焉。
汉家涿郡，继族于燕。
卜迁大梁，世系绵绵。
宋自中叶，徙都南塘。
武显扈跸，聿居虞乡。
于赫文杏，奕世其芳。
符德象贤，谱牒有光。
顾及于我，时运倏倾。
族居萍散，遂殒家声。
苫块余息，仅存其形。
于焉有心，冀我后生。
后生是畏，圣谟炳如。
维时孜孜，无忝厥初。
岂不尔念，为惜居诸。
无后非孝，匪才若虚。
命子篇
作者：赵友直
朝代：宋

悠悠我祖，肇自轩辕。迄于赵城，因而氏焉。汉家涿郡，继族于燕。卜迁大梁，世系绵绵。宋自中叶，徙都南塘。武显扈跸，聿居虞乡。于赫文杏，奕世其芳。符德象贤，谱牒有光。顾及于我，时运倏倾。族居萍散，遂殒家声。苫块馀息，仅存其形。于焉有心，冀我后生。后生是畏，圣谟炳如。维时孜孜，无忝厥初。岂不尔念，为惜居诸。无后非孝，匪才若虚。
咏兰
作者：赵友直
朝代：宋
体裁：七言律诗

晓来一雨忽初收，九畹分香绕碧流。裛露灵苗凝浅翠，迎风素质拂轻柔。自甘深谷同巢许，不羡巍阶并管周。物类尚知羞媚世，污名秽节岂吾俦。
墓庐追亲
作者：赵友直
朝代：宋

万古维乾坤，一生资父母。乾坤春复春，父母恩难补。瞻彼林中乌，犹能怀反哺。矧兹六尺躯，不念劬劳苦。
墓庐追亲
作者：赵友直
朝代：宋

万古维干坤，一生资父母。
干坤春復春，父母恩难补。
瞻彼林中乌，犹能怀反哺。
矧兹六尺躯，不念劬劳苦。
寒食
作者：赵友直
朝代：宋
体裁：七言绝句

人道芳辰载酒行，予心翻起古今情。纸钱烧罢归来后，犹有原头杜宇声。
寿黄有司诞日
作者：赵友直
朝代：宋

天挺英才佐庙廊，千年懋绩炳旗常。悬弧偏喜民生寿，报国还期道体康。庭有芝兰呈晚秀，门多桃李毓春芳。微吟聊助冈陵祝，鹤发乌纱映鬓霜。
寿黄有司诞日
作者：赵友直
朝代：宋

天挺英才佐庙廊，千年懋绩炳旗常。
悬弧偏喜民生寿，报国还期道体康。
庭有芝兰呈晚秀，门多桃李毓春芳。
微吟聊助冈陵祝，鹤髪乌纱映鬓霜。
山中即景四首 其三 秋
作者：赵友直
朝代：宋

故园秋雨后，足迹遍溪山。月入芦花冷，风磨柳叶残。群乌乱木末，独雁咽云端。此景堪谁遣，村醪味带酸。
山中即景四首 其二 夏
作者：赵友直
朝代：宋

趁此清和景，荷筒酒一吞。围棋开北墅，羽扇取南薰。兰雨清传馥，鸥波绿涨纹。枕书鼾睡处，忽梦到陶君。
山中即景四首 其四 冬
作者：赵友直
朝代：宋

茅屋冻将压，柴门寒自拴。掘炉煨芋栗，呵笔写诗篇。策杖深山里，寻梅古洞边。谁知居士乐，翻受俗人怜。
山中即景四首·其一
作者：赵友直
朝代：宋
体裁：五言律诗

谷风吹我户，襟抱豁然开。雪向梅边尽，春从柳上来。花瓶长绿草，茶碗泛香醅。逸兴难拘缚，寻诗屐破苔。
山中即景四首·其三
作者：赵友直
朝代：宋

故园秋雨后，足迹遍溪山。
月入芦花冷，风磨柳叶残。
羣乌乱木末，独雁咽云端。
此景堪谁遣，村醪味带酸。
山中即景四首·其二
作者：赵友直
朝代：宋

趁此清和景，荷筩酒一吞。
围棋开北墅，羽扇取南熏。
兰雨清传馥，鸥波绿涨纹。
枕书鼾睡处，忽梦到陶君。
山中即景四首·其四
作者：赵友直
朝代：宋

茅屋冻将压，柴门寒自拴。
掘炉煨芋栗，呵笔写诗篇。
策杖深山裏，寻梅古洞边。
谁知居士乐，翻受俗人怜。
山中即景四首·春
作者：赵友直
朝代：宋

谷风吹我户，襟抱豁然开。雪向梅边尽，春从柳上来。花瓶长绿草，茶碗泛香醅。逸兴难拘缚，寻诗屐破苔。趁此清和景，荷筒酒一吞。围棋开北墅，羽扇取南薰。兰雨清传馥，鸥波绿涨纹。枕书鼾睡处，忽梦到陶君。故园秋雨后，足迹遍溪山。月入芦花冷，风磨柳叶残。群乌乱木末，独雁咽云端。此景堪谁遣，村醪味带酸。茅屋冻将压，柴门寒自拴。掘炉煨芋栗，呵笔写诗篇。策杖深山里，寻梅古洞边。谁知居士乐，翻受俗人怜。
己卯岁除夜
作者：赵友直
朝代：宋

刚迎新岁至，俄惊岁复分。烧灯明万户，爆竹响千门。愁对梅花咏，强将柏叶吞。经年心底事，明日付东君。
己卯岁除夜
作者：赵友直
朝代：宋

刚迎新岁至，俄惊岁復分。
烧灯明万户，爆竹响千门。
愁对梅花咏，强将柏叶吞。
经年心底事，明日付东君。
归田园居和陶渊明韵
作者：赵友直
朝代：宋

举世堕尘网，我独爱丘山。旧业久荒芜，不去待何年。栖乌恋故枝，潜鱼乐深渊。物类各有托，予盍归田园。决水渠双注，藏书居数间。孤松挺后檐，五柳栽门前。渺渺缀浮云，淡淡笼轻烟。蛙鼓池塘畔，鹤唳溪山巅。微躯足为乐，稚子堪陪闲。不受樊笼系，灵台复自然。
归田园居和陶渊明韵
作者：赵友直
朝代：宋

举世堕尘网，我独爱丘山。
旧业久荒芜，不去待何年。
栖乌恋故枝，潜鱼乐深渊。
物类各有托，予盍归田园。
决水渠双注，藏书居数间。
孤松挺后檐，五柳栽门前。
渺渺缀浮云，淡淡笼轻烟。
蛙鼓池塘畔，鹤唳溪山巅。
微躯足为乐，稚子堪陪闲。
不受樊笼繫，灵台復自然。
待友不至
作者：赵友直
朝代：宋

自与吾朋聊外期，心旌切切望容仪。闻言回首非因错，欲语恁栏岂是痴。春酒破愁难作喜，莺花供兴不成诗。有时会晤情何限，握手论文到日西。
待友不至
作者：赵友直
朝代：宋

自与吾朋聊外期，心旌切切望容仪。
闻言回首非因错，欲语恁栏岂是痴。
春酒破愁难作喜，鶑花供兴不成诗。
有时会晤情何限，握手论文到日西。
忆攒宫
作者：赵友直
朝代：宋
体裁：五言绝句

山河绕故封，常照旧时月。独有会稽陵，萧然成狐窟。
悬剑歌
作者：赵友直
朝代：宋
体裁：古风

家徒四壁何所有，横悬三尺电光溜。床头醉看白虹飞，中夜犹惊玉龙吼。潜倚空山泣鬼神，寒芒逼人动牛斗。无乃干将是前身，莫邪清淬浑天授。今者羞为妇女看，霜棱蟠蛰匣中久。何日露拔斩长鲸，启函一展剸犀手。豪曹湛卢祇自珍，雷焕张华世莫遘。傥尔识取英雄眸，此时挥霍任驰骤。
悲千二弟
作者：赵友直
朝代：宋

哀哉我弟兮，一梦竟何归。堂前紫荆萎，天边鸿雁离。曩尔有志青云技，兹尔回头万事非。黄卷窗前不再展，瑶琴月下谁复挥。我今为尔写哀词，花笺滴泪声歔欷。
悲千二弟
作者：赵友直
朝代：宋

哀哉我弟兮，一梦竟何归。
堂前紫荆萎，天边鸿雁离。
曩尔有志青云技，兹尔回头万事非。
黄卷窗前不再展，瑶琴月下谁復挥。
我今为尔写哀词，花笺滴泪声歔欷。
承友携琴见访
作者：赵友直
朝代：宋
体裁：七言绝句

三尺丝桐太古音，清风明月是知心。伯牙去后无消息，会见君家契此深。
拟古二首
作者：赵友直
朝代：宋

圣王创立制，先务正经界。群侯肆兼并，井田随破坏。经界紊其坊，曷所辨中外。三王化邈矣，五霸迭相代。仲父作内政，兵与农胥赖。列辟已无周，重俾宗且戴。伟哉九合功，愿执鞭相待。堂堂谷中室，草木恒相邻。顷缘出游衍，室内虚无人。犬羊窥我间，蹄迹分扰驯。秽我衣裳区，安所置其身。翘然起遐思，结屋依湖滨。手执羲皇卷，门栽五柳春。春风一披拂，意恐缁泥尘。
拟古二首·其一
作者：赵友直
朝代：宋

圣王创立制，先务正经界。
羣侯肆兼併，井田随破坏。
经界紊其坊，曷所辨中外。
三王化邈矣，五霸迭相代。
仲父作内政，兵与农胥頼。
列辟已无周，重俾宗且戴。
伟哉九合功，愿执鞭相待。
拟古二首·其一
作者：赵友直
朝代：宋

圣王创立制，先务正经界。群侯肆兼并，井田随破坏。经界紊其坊，曷所辨中外。三王化邈矣，五霸迭相代。仲父作内政，兵与农胥赖。列辟已无周，重俾宗且戴。伟哉九合功，愿执鞭相待。
拟古二首·其二
作者：赵友直
朝代：宋

堂堂谷中室，草木恒相邻。
顷缘出游衍，室内虚无人。
犬羊窥我间，蹄蹟分扰驯。
秽我衣裳区，安所置其身。
翘然起遐思，结屋依湖滨。
手执羲皇卷，门栽五柳春。
春风一披拂，意恐缁泥尘。
拟古二首·其二
作者：赵友直
朝代：宋

堂堂谷中室，草木恒相邻。顷缘出游衍，室内虚无人。犬羊窥我间，蹄迹分扰驯。秽我衣裳区，安所置其身。翘然起遐思，结屋依湖滨。手执羲皇卷，门栽五柳春。春风一披拂，意恐缁泥尘。
搆竹楼初成
作者：赵友直
朝代：宋

竹楼新搆喜初成，为检遗编课子程。山近砚池云自湿，门无辙迹草偏青。光团霁月盘书案，翠煖香风透画屏。旧业深怀期远大，心田寸许欲耘耕。
景物
作者：赵友直
朝代：宋
体裁：五言绝句

景物撩人□，兴思百念攒。亨屯原有定，呼酒拚红颜。
暮春即景
作者：赵友直
朝代：宋
体裁：五言律诗

衡门三月景，万顷浩无穷。堤柳轻浮碧，野花净落红。小桥溪水涨，曲径峪云笼。牧子横牛背，前村一笛风。
有美人兮四章
作者：赵友直
朝代：宋

有美人兮，在天之东。瞻之勿及，我心憧憧。有美人兮，在天之西。见之勿遂，我心悽悽。有美人兮，在天之南。思之勿得，我心惔惔。有美人兮，在天之北。怀之勿已，我心恻恻。
有美人兮四章
作者：赵友直
朝代：宋
体裁：四言诗

有美人兮，在天之东。瞻之勿及，我心憧憧。（一章）有美人兮，在天之西。见之勿遂，我心悽悽。（二章）有美人兮，在天之南。思之勿得，我心惔惔。（三章）有美人兮，在天之北。怀之勿已，我心恻恻。（四章）
有美人兮四章·其一
作者：赵友直
朝代：宋

有美人兮，在天之东。
瞻之勿及，我心憧憧。
有美人兮四章·其二
作者：赵友直
朝代：宋

有美人兮，在天之西。
见之勿遂，我心悽悽。
有美人兮四章·其四
作者：赵友直
朝代：宋

有美人兮，在天之北。
怀之勿已，我心恻恻。
望海尖望海
作者：赵友直
朝代：宋

天悬一柱郁崔嵬，海若遥看出不回。叠岸犹疑鞭石起，独惭无计觅蓬莱。
望海尖望海
作者：赵友直
朝代：宋

天悬一柱鬰崔嵬，海若遥看出不回。
迭岸犹疑鞭石起，独惭无计觅蓬莱。
杜宇行
作者：赵友直
朝代：宋
体裁：古风

君不见四更五更月，杜宇口流望帝血。何为生子寄别巢，毛羽摧残悲哽咽。将亡皎皎贾廉名，而今怨望未休歇。天运自古有废兴，金瓯屹然亦伤缺。尧舜受禅夏商衰，夷齐孤竹如敝鞋。且须有酒拚颜赤，莫向东风空戚戚。
构竹楼初成
作者：赵友直
朝代：宋

竹楼新构喜初成，为检遗编课子程。
山近砚池云自湿，门无辙迹草偏青。
光团霁月盘书案，翠暖香风透画屏。
旧业深怀期远大，心田寸许欲耘耕。
樵
作者：赵友直
朝代：宋
体裁：七言绝句

踏破芒鞋力已疲，朝还砺斧采薪儿。云深迷却山头路，戴笠回来雨湿衣。
渔
作者：赵友直
朝代：宋
体裁：七言绝句

垂竿终日坐苔矶，两岸芦花作雪飞。鱼在深波刚不食，蓑披一片冻云归。
漫兴二首
作者：赵友直
朝代：宋

偃息林皋与世违，兴来长啸不妨痴。素怀欲辟留侯谷，僻性耽茹角里芝。漫谓五湖真乐事，须誇三径足幽栖。时人何用讯名氏，久矣迂疏不自知。南轩梅雨晚来频，雨霁轩清尽可人。不著东山双屐齿，偏宜渭水一丝纶。愁中托酒无辞醉，梦里看花莫认真。行乐随时吾事耳，乾坤何地不容身。
漫兴二首·其一
作者：赵友直
朝代：宋

偃息林皋与世违，兴来长啸不妨痴。
素怀欲辟留侯谷，僻性耽茹甪里芝。
漫谓五湖真乐事，须夸三径足幽栖。
时人何用讯名氏，久矣迂疏不自知。
漫兴二首·其一
作者：赵友直
朝代：宋
体裁：古风

偃息林皋与世违，兴来长啸不妨痴。素怀欲辟留侯谷，僻性耽茹甪里芝。漫谓五湖真乐事，须誇三径足幽栖。时人何用讯名氏，久矣迂疏不自知。
漫兴二首·其一
作者：赵友直
朝代：宋

偃息林皋与世违，兴来长啸不妨痴。素怀欲辟留侯谷，僻性耽茹角里芝。漫谓五湖真乐事，须誇三径足幽栖。时人何用讯名氏，久矣迂疏不自知。
漫兴二首·其二
作者：赵友直
朝代：宋

南轩梅雨晚来频，雨霁轩清尽可人。
不着东山双屐齿，偏宜渭水一丝纶。
愁中託酒无辞醉，梦裏看花莫认真。
行乐随时吾事耳，干坤何地不容身。
漫兴二首·其二
作者：赵友直
朝代：宋

南轩梅雨晚来频，雨霁轩清尽可人。不著东山双屐齿，偏宜渭水一丝纶。愁中托酒无辞醉，梦里看花莫认真。行乐随时吾事耳，乾坤何地不容身。
牛山之木四章
作者：赵友直
朝代：宋

牛山之木，于彼空谷。悠悠我思，孰云勿谷。牛山之木，欣欣其荣。我有好爵，君子攸宁。木其荣矣，繁霜瘁之。静言思之，中心怆而。木之瘁矣，益厚其根。我之怀矣，匪善奚敦。
牛山之木四章
作者：赵友直
朝代：宋
体裁：四言诗

牛山之木，于彼空谷。悠悠我思，孰云勿谷。（一章）牛山之木，欣欣其荣。我有好爵，君子攸宁。（二章）木其荣矣，繁霜瘁之。静言思之，中心怆而。（三章）木之瘁矣，益厚其根。我之怀矣，匪善奚敦。（四章）
牛山之木四章·其一
作者：赵友直
朝代：宋

牛山之木，于彼空谷。
悠悠我思，孰云勿谷。
牛山之木四章·其三
作者：赵友直
朝代：宋

木其荣矣，繁霜瘁之。
静言思之，中心怆而。
牛山之木四章·其二
作者：赵友直
朝代：宋

牛山之木，欣欣其荣。
我有好爵，君子攸宁。
牛山之木四章·其四
作者：赵友直
朝代：宋

木之瘁矣，益厚其根。
我之怀矣，匪善奚敦。
牧
作者：赵友直
朝代：宋
体裁：七言绝句

相呼相唤出烟堤，冒雨前村膝没泥。万斛愁怀人不解，呜呜桐角倚牛吹。
甑山
作者：赵友直
朝代：宋
体裁：七言律诗

湖心一凸起金峦，举目浑如甑底看。偃月苍松多少树，敲风翠竹两三竿。石头苔藓痕常湿，叶底杨梅味带酸。谁学林君来结屋，风光应不让孤山。
病中感友不至
作者：赵友直
朝代：宋

侬家好观水，结屋傍西湖。
荒径人踪少，苍苔鸟蹟无。
交情穷始见，世态燠斯孚。
病懒疏迎接，偏宜客不呼。
病中感友不至
作者：赵友直
朝代：宋

侬家好观水，结屋傍西湖。荒径人踪少，苍苔鸟迹无。交情穷始见，世态燠斯孚。病懒疏迎接，偏宜客不呼。
登五龙尖晚归鼓琴
作者：赵友直
朝代：宋

绝巘凌风驾白云，登临兴后鼓南熏。
朱絃一到无心处，自觉人间无可闻。
登五龙尖晚归鼓琴
作者：赵友直
朝代：宋

绝巘淩风驾白云，登临兴后鼓南薰。朱弦一到无心处，自觉人间无可闻。
瞻兰芎山
作者：赵友直
朝代：宋
体裁：五言绝句

兰芎围绝嶂，图画望中悬。几度令人慕，登临学葛仙。
秋夜宿瑞象寺写怀
作者：赵友直
朝代：宋
体裁：古风

秋高天宇肃，草际霜华冷。明月流清光，徘徊薜萝影。予抱千古怀，其将为谁骋。兴衰感人事，代谢悲流景。长歌紫芝篇，醉卧赤松径。斯亦聊且娱，荣华非所竞。
秋晚登眠牛冈偶赋
作者：赵友直
朝代：宋
体裁：七言绝句

满路尘嚣不耐愁，眠牛冈上自清秋。霜高木叶流丹冷，宜为黄花一举瓯。
种田行
作者：赵友直
朝代：宋
体裁：古风

春雨一犁足郊原，南村北村齐种田。抛秧落水时竞捷，老者在后少者前。日暮天寒完未得，比邻来相助插田。比邻亦来相助插，如何独行之士任迍邅。
立夏
作者：赵友直
朝代：宋

四时天气促相催，一夜熏风带暑来。
陇亩日长蒸翠麦，园林雨过熟黄梅。
鶑啼春去愁千缕，蝶恋花残恨几回。
睡起南窗情思倦，闲看槐荫满亭台。
立夏
作者：赵友直
朝代：宋
体裁：诗

四时天气促相催，一夜薰风带暑来。陇亩日长蒸翠麦，园林雨过熟黄梅。莺啼春去愁千缕，蝶恋花残恨几回。睡起南窗情思倦，闲看槐荫满亭台。
端午
作者：赵友直
朝代：宋

节遇端阳日，蒲觞满自斟。兴怀多感旧，吊古漫成吟。
端午
作者：赵友直
朝代：宋

节遇端阳日，蒲觞满自斟。
兴怀多感旧，弔古漫成吟。
耕
作者：赵友直
朝代：宋
体裁：七言绝句

布谷声中雨一犁，绿蓑青笠两相宜。陇头枉费驱牛力，旱潦年来未可期。
见乳燕
作者：赵友直
朝代：宋
体裁：七言绝句

梅雨初晴绿满陂，忽然乳燕脱巢飞。诗成高枕惟鼾睡，不向人间怨索离。
观菊有感
作者：赵友直
朝代：宋
体裁：七言绝句

行到篱边地满霜，曩时物物已非常。自怜失意秋风后，独有寒花不改香。
读靖节集
作者：赵友直
朝代：宋

羲皇世远矣，圣道久秕糠。纵有鲁中叟，弥缝犹未遑。况复经秦火，烬末谁能匡。赤帝按剑起，犄角重傍徨。天运如此耳，不饮之何方。壶觞辄自引，未肯须臾忘。匪苟好沉湎，逃名托醉乡。
读靖节集
作者：赵友直
朝代：宋

羲皇世远矣，圣道久粃糠。
纵有鲁中叟，弥缝犹未遑。
况復经秦火，烬末谁能匡。
赤帝按剑起，犄角重傍徨。
天运如此耳，不饮之何方。
壶觞辄自引，未肯须臾忘。
匪苟好沉湎，逃名託醉乡。
谢徐隠君屡见惠
作者：赵友直
朝代：宋
体裁：五言律诗

慷慨论交日，情深即故知。金兰敦古道，松柏挺奇姿。屡辱分嘉惠，何繇致我私。临风无限思，搔首一嗟咨。
赋友授徒
作者：赵友直
朝代：宋

孤竹清风迥，尼坛化雨淋。
羣英公乐育，何必羡华簪。
赋友授徒
作者：赵友直
朝代：宋

孤竹清风迥，尼坛化雨淋。群英公乐育，何必羡华簪。
赠别二首
作者：赵友直
朝代：宋

千里论交情累累，尊酒话别临溪水。江南为有一枝春，愿寄故人好相慰。年来聚首情何乐，今日匆匆又解携。千里故交惟藉酒，劝君更把手中卮。
赠别二首·其一
作者：赵友直
朝代：宋

千里论交情累累，尊酒话别临溪水。江南为有一枝春，愿寄故人好相慰。
赠别二首·其一
作者：赵友直
朝代：宋

千里论交情纍纍，尊酒话别临溪水。
江南为有一枝春，愿寄故人好相慰。
赠别二首·其二
作者：赵友直
朝代：宋

年来聚首情何乐，今日匆匆又解携。千里故交惟藉酒，劝君更把手中卮。
赠别二首·其二
作者：赵友直
朝代：宋

年来聚首情何乐，今日匆匆又解携。
千里故交惟藉酒，劝君更把手中巵。
赠徐樵隐
作者：赵友直
朝代：宋

天命靡有常，空视时运覆。珍重山间翁，抱道庸自玉。掀髯发清兴，开轩恣遐瞩。空谷阒无人，惟有云相逐。山翁为有知，恋恋情绻缛。绻缛林中薪，歌已禽声续。勿谓有倾颓，维心常位育。顾我无依归，犹然嗜幽独。愿结金兰交，共兹南山麓。
赠徐樵隠
作者：赵友直
朝代：宋

天命靡有常，空视时运覆。
珍重山间翁，抱道庸自玉。
掀髯发清兴，开轩恣遐瞩。
空谷閴无人，惟有云相逐。
山翁为有知，恋恋情绻缛。
绻缛林中薪，歌已禽声续。
勿谓有倾颓，维心常位育。
顾我无依归，犹然嗜幽独。
愿结金兰交，共兹南山麓。
赠行
作者：赵友直
朝代：宋
体裁：五言绝句

无酒不成别，无诗别不成。别君诗一首，马上酒三行。
赠表弟陈莱寿
作者：赵友直
朝代：宋

尔自髫？年，期已领鹗荐。两浙多贤豪，论交皆北面。徊翔踰几春，尚未输夙愿。匪无才与猷，良乏明时眷。力田逢少年，处囊陡尔见。事绩炳寰区，声华流海甸。
赠表弟陈莱寿
作者：赵友直
朝代：宋
体裁：古风

尔自髫�年，期已领鹗荐。两浙多贤豪，论交皆北面。徊翔踰几春，尚未输夙愿。匪无才与猷，良乏明时眷。力田逢少年，处囊陡尔见。事绩炳寰区，声华流海甸。
赠表弟陈莱寿
作者：赵友直
朝代：宋

尔自髫𩬔年，期已领鹗荐。两浙多贤豪，论交皆北面。徊翔踰几春，尚未输夙愿。匪无才与猷，良乏明时眷。力田逢少年，处囊陡尔见。事绩炳寰区，声华流海甸。
送春
作者：赵友直
朝代：宋
体裁：五言绝句

宿雨淹无霁，落花翠点苔。东君今日去，借问几时回。
避暑
作者：赵友直
朝代：宋

寰区皆是火，何地避炎官。散发松阴下，挂巾石壁间。诗题疏竹润，酒入碧筒寒。不必频挥羽，清风无汗颜。
避暑
作者：赵友直
朝代：宋

寰区皆是火，何地避炎官。
散髪松阴下，挂巾石壁间。
诗题疏竹润，酒入碧筒寒。
不必频挥羽，清风无汗颜。
释闷
作者：赵友直
朝代：宋

槛外山花照眼明，独怜幽抱向谁评。
因寻乐处诗为友，欲破愁城酒作兵。
歌罢倦吟多少句，醉余强进两三觥。
春光容易催人老，莫把污名玷此生。
释闷
作者：赵友直
朝代：宋

槛外山花照眼明，独怜幽抱向谁评。因寻乐处诗为友，欲破愁城酒作兵。歌罢倦吟多少句，醉馀强进两三觥。春光容易催人老，莫把污名玷此生。
重九对菊
作者：赵友直
朝代：宋
体裁：五言律诗

霜压危檐冷，萧条秋满林。青云知己惠，黄菊故园心。百虑凭祛遣，颓龄仗制禁。缅思彭泽叟，履运□怀深。
长短句四时问四首
作者：赵友直
朝代：宋

试问春韶光，何事容易老。一点丹心死不灰，馀生未便委芳草。试问夏祝融，何事苦凭陵。安得金风起天末，大驱凉雨涤炎蒸。试问秋疏檐，落叶何萧萧。黄花如有故人意，相对篱边共浊醪。试问冬满面，朔风何猎猎。雪里梅花度暗香，骚人颇有诗相狎。
长短句四时问四首·其一
作者：赵友直
朝代：宋

试问春韶光，何事容易老。
一点丹心死不灰，余生未便委芳草。
长短句四时问四首·其一
作者：赵友直
朝代：宋

试问春韶光，何事容易老。一点丹心死不灰，馀生未便委芳草。
长短句四时问四首·其三
作者：赵友直
朝代：宋
体裁：古风

试问秋疏檐，落叶何萧萧。黄花如有故人意，相对篱边共浊醪。
长短句四时问四首·其二
作者：赵友直
朝代：宋
体裁：古风

试问夏祝融，何事苦凭陵。安得金风起天末，大驱凉雨涤炎蒸。
长短句四时问四首·其四
作者：赵友直
朝代：宋

试问冬满面，朔风何猎猎。
雪裏梅花度暗香，骚人颇有诗相狎。
长短句四时问四首·其四
作者：赵友直
朝代：宋

试问冬满面，朔风何猎猎。雪里梅花度暗香，骚人颇有诗相狎。
闻鶑
作者：赵友直
朝代：宋
体裁：七言律诗

闷坐书斋学诉春，漫思黄鸟转伤神。惟知弄舌娇和巧，不管行人喜与嗔。侵晓爱趋红树暖，移时又向绿杨新。始知春燕情何厚，日日相依旧主人。
题壁
作者：赵友直
朝代：宋

三北谁人知管仲，五湖何处觅陶朱。壁间遗墨还堪睹，吊罢灵魂一束刍。
题壁
作者：赵友直
朝代：宋

三北谁人知管仲，五湖何处觅陶朱。
壁间遗墨还堪睹，弔罢灵魂一束刍。
龙冈歌
作者：赵友直
朝代：宋
体裁：古风

龙兮龙兮何时兴，云行雨施天下平。湫兮湫兮龙之据，龙今去兮留空名。苍松倒影肖鳞角，根盘石壁徒崚峥。当时旱魃为暴虐，苗禾焦卷皆枯茎。嗷嗷下民发虔祷，嗟尔无神扬威灵。予今歌罢龙冈曲，翻令两腋清风生。
留题白龙山
作者：赵发
朝代：宋

访梅那复怕山寒，隙地原来有大观。云护数峰排汉表，春回万翠长林端。摩挲泉石襟期净，登眺楼台眼界宽。刷羽上林今有日，乔迁我欲快鸣翰。
万松岭
作者：赵史君
朝代：宋

清溪狭径小桥东，春入桃花处处同。
我为日长无一事，偶然来此听松风。
纪恩宠送太师潞公西归
作者：赵君锡
朝代：宋

乐人都用教坊家，席上群公换口誇。内里宣来蕉叶盏，御前赐出缕金花。坐上才初佳句传，中官写得便闻天。圣人含笑搜寻了，依韵当时赐和篇。西苑重排饯会时，新篇御制降彤墀。明朝上巳无公事，赴宴臣僚总进诗。
纪恩宠送太师潞公西归·其一
作者：赵君锡
朝代：宋

乐人都用教坊家，席上羣公换口夸。
内裏宣来蕉叶盏，御前赐出缕金花。
纪恩宠送太师潞公西归·其一
作者：赵君锡
朝代：宋

乐人都用教坊家，席上群公换口誇。内里宣来蕉叶盏，御前赐出缕金花。
纪恩宠送太师潞公西归·其三
作者：赵君锡
朝代：宋
体裁：七言绝句

西苑重排饯会时，新篇御制降彤墀。明朝上巳无公事，赴宴臣僚总进诗。
纪恩宠送太师潞公西归·其二
作者：赵君锡
朝代：宋

坐上才初佳句传，中官写得便闻天。圣人含笑搜寻了，依韵当时赐和篇。
纪恩宠送太师潞公西归·其二
作者：赵君锡
朝代：宋

坐上纔初佳句传，中官写得便闻天。
圣人含笑搜寻了，依韵当时赐和篇。
送程给事知越州
作者：赵君锡
朝代：宋
体裁：七言律诗

鸾台给事领东藩，画鼓朱旗下浚川。夕拜暂辞青琐闼，昼行争看锦衣船。高才治郡廷中服，秀句惊人海内传。越国湖山应动色，烟岚迎马待新篇。
过越
作者：赵咨
朝代：宋
体裁：七言绝句

地有千岩与万津，霸图无计老青春。抱冰漫刷栖山耻，争奈倾吴是归人。
游大涤
作者：赵善䚮
朝代：宋

黄帘有影金灯暗，碧殿无人玉磬清。我亦三生羽衣客，梦魂久已到瑶京。云葩裛石侵衣润，岚翠笼山入眼明。何处如今有仙隐，愿寻药圃斸玄英。
游大涤·其一
作者：赵善䚮
朝代：宋
体裁：七言绝句

黄帘有影金灯暗，碧殿无人玉磬清。我亦三生羽衣客，梦魂久已到瑶京。
游大涤·其二
作者：赵善䚮
朝代：宋
体裁：七言绝句

云葩裛石侵衣润，岚翠笼山入眼明。何处如今有仙隐，愿寻药圃斸玄英。
京口多景楼
作者：赵善伦
朝代：宋
体裁：七言律诗

壮观东南二百州，景于多处更多愁。江流千古英雄泪，山掩诸公富贵羞。北府如今唯有酒，中原在望忍登楼。西风战舰今何在，且办年年使客舟。
登虎丘寺
作者：赵善俊
朝代：宋

我有家山与茂林，闭门肯复事幽寻。偶来千古云岩寺，洗尽三生宦海心。竹绠不停泉溜响，苔花难掩剑痕深。秋晴借得重阳意，领客登高共醉吟。
登虎丘寺
作者：赵善俊
朝代：宋

我有家山与茂林，闭门肯復事幽寻。
偶来千古云岩寺，洗尽三生宦海心。
竹绠不停泉溜响，苔花难掩剑痕深。
秋晴借得重阳意，领客登高共醉吟。
南郊即景
作者：赵善信
朝代：宋
体裁：五言律诗

胜日觅芳行，白云朝露湿。沙头人过频，桥底湍流急。花在隔篱明，鹃于高树泣。青帘沽酒家，和气春风集。
步月池
作者：赵善信
朝代：宋

灯火黄昏尽，无家不掩门。
为看桥上月，印破水中云。
树影纵横见，蛙声杂沓闻。
幽人思正苦，独坐更难论。
步月池
作者：赵善信
朝代：宋

灯火黄昏尽，无家不掩门。为看桥上月，印破水中云。树影纵横见，蛙声杂遝闻。幽人思正苦，独坐更难论。
车辂院书怀
作者：赵善信
朝代：宋

地僻人稀到，兀然对百楼。
墨花香入砚，诗草色倾瓯。
昼迥抛书睡，雨余着屐游。
还须期报主，檀爇紫云浮。
车辂院书怀
作者：赵善信
朝代：宋

地僻人稀到，兀然对百楼。墨花香入砚，诗草色倾瓯。昼迥抛书睡，雨馀著屐游。还须期报主，檀爇紫云浮。
仲兄书至
作者：赵善傅
朝代：宋
体裁：七言绝句

别后曾无一纸书，忽于今日寄双鱼。开缄尽是离乡思，何日重来舜里居。
勉善信弟志学
作者：赵善傅
朝代：宋
体裁：七言绝句

白日如飞去莫羁，于今旧发弗违疑。为人欲立持身本，入学先培进德基。
喜閒
作者：赵善傅
朝代：宋

林泉违约久，归此有馀欢。引水来新沼，钩帘见好山。渔歌能破寂，鸥侣可陪閒。荣辱曾何绊，怡然见考槃。向晚幽栖地，襟怀颇自宜。品题风与月，驱使酒兼诗。供兴千岩竹，应门一局棋。此中无俗虑，高卧复何之。
喜閒·其一
作者：赵善傅
朝代：宋

林泉违约久，归此有余欢。
引水来新沼，鈎帘见好山。
渔歌能破寂，鸥侣可陪閒。
荣辱曾何绊，怡然见考槃。
喜閒·其一
作者：赵善傅
朝代：宋

林泉违约久，归此有馀欢。引水来新沼，钩帘见好山。渔歌能破寂，鸥侣可陪閒。荣辱曾何绊，怡然见考槃。
喜閒·其二
作者：赵善傅
朝代：宋

向晚幽栖地，襟怀颇自宜。品题风与月，驱使酒兼诗。供兴千岩竹，应门一局棋。此中无俗虑，高卧复何之。
喜閒·其二
作者：赵善傅
朝代：宋

向晚幽栖地，襟怀颇自宜。
品题风与月，驱使酒兼诗。
供兴千岩竹，应门一局棋。
此中无俗虑，高卧復何之。
寓居等慈寺感怀
作者：赵善傅
朝代：宋
体裁：七言绝句

钦从王命寄招提，寂寂荒阶绿草齐。明月夜深接佛阁，看来不比汴梁时。
秋夜有怀孟兄
作者：赵善傅
朝代：宋
体裁：七言绝句

日落寒山剪剪风，一行雁字各西东。虽然颜面睽千里，料得相思两地同。
题环锦亭
作者：赵善卞
朝代：宋

百世垂芳在一经，茂林修竹读书声。园池日涉皆成趣，景物天然分外清。聊复垂纶藏渭钓，等閒释耒起莘耕。知君自有真良贵，岂羡斯亭锦得名。
题环锦亭
作者：赵善卞
朝代：宋

百世垂芳在一经，茂林修竹读书声。
园池日涉皆成趣，景物天然分外清。
聊復垂纶藏渭钓，等閒释耒起莘耕。
知君自有真良贵，岂羡斯亭锦得名。
化成岩
作者：赵善坚
朝代：宋
体裁：古风

低帽白蕉衫，跨马北岩路。为我撤炎歊，时有清风度。投策蹑游屐，扪萝穷幽趣。怪石鸣瘦筇，狭径窘危步。云间启深洞，玲珑天巧露。僧侣罗上下，钟声答晨暮。长笑排翠谒，围棋惊振鹭。陶写屏丝竹，恐为风景污。拂藓题苍崖，纵横醉中句。兹游岂易得，载酒莫辞屡。
题十咏堂
作者：赵善宣
朝代：宋

十咏名堂岁月深，我来访古辟荆榛。依村结屋临山址，种柳寻花傍水滨。珠玉旧传清唱在，沧浪初棹绿波新。此心乐与邦人共，要使浑如郡北春。
题十咏堂
作者：赵善宣
朝代：宋

十咏名堂岁月深，我来访古闢荆榛。
依村结屋临山址，种柳寻花傍水滨。
珠玉旧传清唱在，沧浪初棹绿波新。
此心乐与邦人共，要使浑如郡北春。
宁师西阁
作者：赵善应
朝代：宋
体裁：七言绝句

飘泊南来几岁寒，追谈往事漫心酸。云烟暮隔中原望，归折梅花忍泪看。
次韵李长卿
作者：赵善应
朝代：宋
体裁：七言绝句

一别芳洲不计年，旧时攀折柳依然。故人似欲撩诗兴，剩折梅花向酒边。
题灵岩寺
作者：赵善悉
朝代：宋

江南多名山，雁荡最崒嵂。山中多古寺，灵岩渺无匹。天柱高摩云，展旗巧障日。风榻卧石屏，雾窗涵卓笔。上有小龙湫，龙鼻清泉出。异哉诺讵罗，来此坐叠膝。我亦荡中人，景象颇能悉。独秀玩苍翠，重台听萧瑟。却穿水帘谷，衣襟寒慄慄。还入新月洞，意气何飘逸。安期指瓜枣，羡门献梨栗。飘瓦孰是非，临歧置得失。平生方外游，兹游为第一。谩登岭三三，休跨盘七七。岂意山尽头，时复有禅室。门并双峰尖，路爽千榕密。触石浅溪鸣，投林飞鸟入。傍人应笑我，观山何时毕。笑话傍人道，恨我少登陟。作诗寄行役，吾非贪著述。
题灵岩寺
作者：赵善悉
朝代：宋

江南多名山，雁荡最崒嵂。
山中多古寺，灵岩渺无匹。
天柱高摩云，展旗巧障日。
风榻卧石屏，雾窗涵卓笔。
上有小龙湫，龙鼻清泉出。
异哉诺讵罗，来此坐迭膝。
我亦荡中人，景象颇能悉。
独秀翫苍翠，重台听萧瑟。
却穿水帘谷，衣襟寒栗栗。
还入新月洞，意气何飘逸。
安期指瓜枣，羡门献梨栗。
飘瓦孰是非，临歧置得失。
平生方外游，兹游为第一。
谩登岭三三，休跨盘七七。
岂意山尽头，时復有禅室。
门并双峰尖，路爽千榕密。
触石浅溪鸣，投林飞鸟入。
傍人应笑我，观山何时毕。
笑话傍人道，恨我少登陟。
作诗寄行役，吾非贪着述。
丽人行
作者：赵善扛
朝代：宋
体裁：古风

桃叶山前宫漏迟，宫人傍辇持花枝。君王喜凭绛仙立，殿脚争画双长眉。欲抱琵琶弹出塞，结绮临春时事改。井边忽见张丽华，忍听后庭歌一再。
传言玉女（上元）
作者：赵善扛
朝代：宋
体裁：词

璧月珠星，辉映小桃秾李。化工容易，与人间富贵。东风巷陌，春在暖红温翠。人来人去，笑歌声里。油壁青骢，第一番共燕喜。举头天上，有如人意。歌传乐府，犹是升平风味。明朝须判，醉眠花底。
十拍子/破阵子·上巳
作者：赵善扛
朝代：宋
体裁：词

柳絮飞时绿暗，荼蘼开后春酣。花外青帘迷酒思，陌上晴光收翠岚。佳辰三月三。解佩人逢游女，踏青草斗宜男。醉倚画栏栏槛北，梦绕清江江水南。飞鸾与共骖。
十拍子·破阵子
作者：赵善扛
朝代：宋
体裁：词

柳絮飞时绿暗，荼䕷开后春酣。
花外青帘迷酒思，陌上晴光收翠岚。
佳辰三月三。
解珮人逢游女，踏青草斗宜男。
醉倚画阑阑槛北，梦绕清江江水南。
飞鸾与共骖。
十拍子·破阵子·柳絮飞时绿暗
作者：赵善扛
朝代：宋

柳絮飞时绿暗，荼䕷开后春酣。
花外青帘迷酒思，陌上晴光收翠岚。
佳辰三月三。
解佩人逢游女，踏青草斗宜男。
醉倚画阑阑槛北，梦绕清江江水南。
飞鸾与共骖。
十拍子（上巳）
作者：赵善扛
朝代：宋

柳絮飞时绿暗，荼蘼开后春酣。花外青帘迷酒思，陌上晴光收翠岚。佳辰三月三。解佩人逢游女，踏青草斗宜男。醉倚画阑阑槛北，梦绕清江江水南。飞鸾与共骖。
句
作者：赵善扛
朝代：宋

相思情不极，有梦到愁边。
喜迁莺·春宴
作者：赵善扛
朝代：宋

韶华骀荡。看化工尽力，安排春仗。薄雾霏烟，软风轻日，物态与人交畅。鸟声弄巧千调，楼影垂空十丈。乱花柳，粲宝钿缨络、彩丝帷帐。佳赏。辉艳冶，笑语盈盈，花面交相向。歌运长缫，酒凝深碧，和气盎然席上。好春易苦风雨，人意难逢舒放。但拍掌。醉陶然一笑，忘形天壤。
喜迁莺·春宴
作者：赵善扛
朝代：宋
体裁：词

韶华骀荡。看化工尽力，安排春仗。薄雾霏烟，软风轻日，物态与人交畅。鸟声弄巧千调，楼影垂空十丈。乱花柳，粲宝钿缨络、綵丝帷帐。佳赏。辉艳冶，笑语盈盈，花面交相向。歌运长缫，酒凝深碧，和气盎然席上。好春易苦风雨，人意难逢舒放。但拍掌。醉陶然一笑，忘形天壤。
喜迁莺·韶华骀荡
作者：赵善扛
朝代：宋
体裁：词

韶华骀荡。
看化工尽力，安排春仗。
薄雾霏烟，软风轻日，物态与人交畅。
鸟生弄巧千调，楼影垂空十丈。
乱花柳，粲宝钿缨络、采丝帷帐。
佳赏。
辉艳冶，笑语盈盈，花面交相向。
歌运长缫，酒凝深碧，和气盎然席上。
好春易苦风雨，人意难逢舒放。
但拍掌。
醉陶然一笑，忘形天壤。
喜迁莺（春宴）
作者：赵善扛
朝代：宋

韶华骀荡。看化工尽力，安排春仗。薄雾霏烟，软风轻日，物态与人交畅。鸟声弄巧千调，楼影垂空十丈。乱花柳，粲宝钿缨络、彩丝帷帐。
佳赏。辉艳冶，笑语盈盈，花面交相向。歌连长缫，酒凝深碧，和气盎然席上。好春易苦风雨，人意难逢舒放。但拍掌。醉陶然一笑，忘形天壤。
好事近
作者：赵善扛
朝代：宋
体裁：词

风动一川花，摇瀁影迷红碧。人立杏花阴下，泛光风袭袭。琼枝璧月互相辉，春容泫将夕。罗盖暗承花雾，渍鲛绡香湿。
好事近·风动一川花
作者：赵善扛
朝代：宋
体裁：词

风动一川花，摇漾影迷红碧。人立杏花阴下，泛光风袭袭。琼枝碧月互相辉，春容泫将夕。罗盖暗承花雾，渍鲛绡香湿。
宴清都·饯明远兄县丞荣满赴调
作者：赵善扛
朝代：宋
体裁：词

疏柳无情绪。都不管、渡头行客欲去。犹依赖得，玉光万顷，为人留住。相从岁月如骛，叹回首、离歌又赋。更举目、斜照沈沈，西风剪剪秋墅。君行定忆南池，歌筵舞地，花晨月午。八砖步日，三雍奏乐，送君云路。别情未抵遗爱，试听取、湖山共语。便可能、无意同倾，一尊露醑。
宴清都（饯明远兄县丞荣满赴调）
作者：赵善扛
朝代：宋

疏柳无情绪。都不管、渡头行客欲去。犹依赖得，玉光万顷，为人留住。相从岁月如骛，叹回首、离歌又赋。更举目、斜照沉沉，西风剪剪秋墅。
君行定忆南池，歌筵舞地，花晨月午。八砖步日，三雍奏乐，送君云路。别情未抵遗爱，试听取、湖山共语。便可能、无意同倾，一尊露醑。
小重山·别情
作者：赵善扛
朝代：宋

汲水添瓶恰换花。蜂儿争要采，打窗纱。青春谁与度年华。弦索暗，无绪几曾拿。春思正交加。马蹄声错认，客还家。花笺欲写寄天涯。羞人见，罗袖急忙遮。
小重山·汲水添瓶恰换花
作者：赵善扛
朝代：宋
体裁：词

汲水添瓶恰换花。
蜂儿争要采，打窗纱。
青春谁与度年花。
弦索暗，无绪几曾拿。
春思正交加。
马蹄声错认，客还家。
花笺欲写寄天涯。
羞人见，罗袖急忙遮。
小重山（别情）
作者：赵善扛
朝代：宋

汲水添瓶恰换花。蜂儿争要采，打窗纱。青春谁与度年华。弦索暗，无绪几曾拏。
春思正交加。马蹄声错认，客还家。花笺欲写寄天涯。羞人见，罗袖急忙遮。
感皇恩
作者：赵善扛
朝代：宋

七十古来稀，吾生已半。莫把身心自萦绊。据他缘分，且凭随时消遣。但知逢酒饮，逢花看。
林泉有约，风光无限。日上花梢起来晚。芒鞋竹杖，信步水村山馆。更寻三两个，清闲伴。
感皇恩·七十古来稀
作者：赵善扛
朝代：宋
体裁：词

七十古来稀，吾生已半。莫把身心自萦绊。据他缘分，且恁随时消遣。但知逢酒饮，逢花看。林泉有约，风光无限。日上花梢起来晚。芒鞋竹杖，信步水村山馆。更寻三两个，清闲伴。
春辞
作者：赵善扛
朝代：宋
体裁：七言绝句

碧落初明月未收，露华香滴杏梢头。玉阑干外东风暖，人在重云第几楼。
烛影摇红
作者：赵善扛
朝代：宋
体裁：词

桃李墙头，向人都似他年意。
舞丝千丈颺晴光，骀青春无际。
花气薰人自醉。
傍垂杨、行行缓辔。
倦游无奈，回首云山，归期犹未。
玉锁楼空，鸟啼花外东风起。
少年恩怨付波流，吟望朱阑倚。
冉冉尘生客袂。
对尊前、高情暂寄。
洞天一笑，仙驭乘空，姑峰凝翠。
烛影摇红·桃李墙头
作者：赵善扛
朝代：宋

桃李墙头，向人都似他年意。
舞丝千丈扬晴光，骀青春无际。
花气熏人自醉。
傍垂杨、行行缓辔。
倦游无奈，回首云山，归期犹未。
玉锁楼空，鸟啼花外东风起。
少年恩怨付波流，吟望朱阑倚。
冉冉尘生客袂。
对尊前、高情暂寄。
洞天一笑，仙驭乘空，姑峰凝翠。
烛影摇红·盱江有怀
作者：赵善扛
朝代：宋
体裁：词

桃李墙头，向人都似他年意。舞丝千丈飏晴光，骀荡春无际。花气薰然自醉。傍垂杨、行行缓辔。倦游无奈，回首云山，归期犹未。玉锁楼空，鸟啼花外东风起。少年恩怨付波流，临望朱阑倚。冉冉尘生客袂。对尊前、高情暂寄。洞天一笑，仙驭乘空，姑峰凝翠。
烛影摇红（盱江有怀）
作者：赵善扛
朝代：宋

桃李墙头，向人都似他年意。舞丝千丈飏晴光，骀青春无际。花气薰然自醉。傍垂杨、行行缓辔。倦游无奈，回首云山，归期犹未。玉锁楼空，鸟啼花外东风起。少年恩怨付波流，吟望朱阑倚。冉冉尘生客袂。对尊前、高情暂寄。洞天一笑，仙驭乘空，姑峰凝翠。
瑞云雀偈
作者：赵善扛
朝代：宋

日日飞鸣宣妙旨，幻华起灭复何疑。可怜多少风尘客，去去来来只自欺。
瑞云雀偈
作者：赵善扛
朝代：宋

日日飞鸣宣妙旨，幻华起灭復何疑。
可怜多少风尘客，去去来来只自欺。
谒金门·新雨霁
作者：赵善扛
朝代：宋
体裁：词

新雨霁。
开遍满园桃李。
波暖池塘风细细。
一双花鸭戏。
唤起春融睡美。
扶醉宿妆慵理。
移步避入花影里。
绣裙低窣地。
谒金门（春情）
作者：赵善扛
朝代：宋

新雨霁。开遍满园桃李。波暖池塘风细细。一双花鸭戏。唤起春融睡美。扶醉宿妆慵理。移步避人花影里。绣裙低窣地。
贺新郎·夏
作者：赵善扛
朝代：宋

昼永重帘卷。乍池塘、一番过雨，芰荷初展。竹引新梢半含粉，绿荫扶疏满院。过花絮、蝶稀蜂懒。窗户沈沈人不到，伴清幽、时有流莺啭。凝思久，意何限。玉钗坠枕风鬟颤。湛虚堂、壶冰莹彻，簟波零乱。自是仙姿清无暑，月影空垂素扇。破午睡、香销馀篆。一枕湖山千里梦，正白蘋烟棹归来晚。云弄碧，楚天远。
贺新郎·昼永重帘卷
作者：赵善扛
朝代：宋
体裁：词

昼永重帘卷。
乍池塘、一番过雨，芰荷初展。
竹引新梢半含粉，绿荫扶疏满院。
过花絮、蝶稀蜂懒。
窗户沈沈人不到，伴清幽、时有流莺啭。
凝思久，意何限。
玉钗坠枕风鬟颤。
湛虚堂、壶冰莹彻，簟波零乱。
自是仙姿清无暑，月影空垂素扇。
破午睡、香销馀篆。
一枕湖山千里梦，正白苹烟棹归来晚。
云弄碧，楚天远。
重叠金/菩萨蛮 其三 春宵
作者：赵善扛
朝代：宋
体裁：词

一川花月青春夜。玉容依约花阴下。月照曲阑干。红绡浥露寒。袖香温素手。意铄金卮酒。香远绣帘开。画楼吹落梅。
重叠金/菩萨蛮 其二 春思
作者：赵善扛
朝代：宋

玉关芳草黏天碧。春风万里思行客。骄马向风嘶。道归犹未归。南云新有雁。望眼愁边断。膏沐为谁容。倚楼烟雨中。
重叠金·菩萨蛮·玉关芳草黏天碧
作者：赵善扛
朝代：宋
体裁：词

玉关芳草黏天碧。
春风万里思行客。
骑马向风嘶。
道归犹未归。
南云新有雁。
望眼愁边断。
膏沐为谁容。
倚楼烟雨中。
重叠金（春宵）
作者：赵善扛
朝代：宋
体裁：词

一川花月青春夜。玉容依约花阴下。月照曲阑干。红绡挹露寒。袖香温素手。意铄金卮酒。香远绣帘开。画楼吹落梅。
重叠金（春游）
作者：赵善扛
朝代：宋
体裁：词

楚宫杨柳依依碧。遥山翠隐横波溢。绝艳照秾春。春光欲醉人。纤纤芳草嫩。微步轻罗衬。花戴满头归。游蜂花上飞。
青玉案（春暮）
作者：赵善扛
朝代：宋
体裁：词

一年陌上寻芳意。想人在、东风里。褪粉销红春有几。青翰飞去，紫云凝伫，往事如流水。烟横极浦山无际。暗解明珰问谁寄。乡在温柔何处是。轮囷香雾，静深庭院，帘影参差翠。
题大安铺
作者：赵善扛
朝代：宋

行役何时歇，崇安复大安。已惊桥壹线，更畏岭千盘。过雨吹烟碧，近风落叶丹。僧闲吾每羡，今日共蹒跚。
题大安铺
作者：赵善扛
朝代：宋

行役何时歇，崇安復大安。
已惊桥壹线，更畏岭千盘。
过雨吹烟碧，近风落叶丹。
僧闲吾每羡，今日共蹒跚。
上王右司三十韵
作者：赵善括
朝代：宋

丱角从亲后，抠衣拱座隅。辞章窥雅制，翰墨景良模。零露哀先德，青云激壮图。暌违十五载，流落二三孤。蹇涩凭乡荐，崎岖达上都。芝眉重晤对，桂籍偶叨踰。劳苦温言重，开明鄙性迂。一雷初绾绶，千里遇分符。琴浦催科拙，澄江德政殊。美瓜滋灌水，良酝寄兵厨。社雁惊飞楚，边鸿不到吴。色辞思益远，忧患痛多虞。风树亲难待，林泉誓与俱。啼号真有累，缰锁复相拘。华节来临镇，荒城获走趋。二天蒙芘覆，半载幸驰驱。郡政惭轓盖，民歌愧裤襦。深期展四体，宁复顾微躯。厚意平生在，高风振古无。亲依方款密，聚散忽须臾。鹢首浮仙路，乌台接禁涂。苕溪虽近甸，宣室赖嘉谟。德盛应难外，民思觊少苏。甘泉跻法从，膏泽下寰区。自叹如巢幕，人怜数守株。寸心随履舄，只影在江湖。鸟倦一枝稳，龙须大手屠。闲情验蕉鹿，浩思忆莼鲈。已困三眠茧，还穷五技鼯。枫宸清问处，回首念疏愚。
上王右司三十韵
作者：赵善括
朝代：宋

丱角从亲后，抠衣拱座隅。
辞章窥雅制，翰墨景良模。
零露哀先德，青云激壮图。
暌违十五载，流落二三孤。
蹇涩凭乡荐，崎岖达上都。
芝眉重晤对，桂籍偶叨踰。
劳苦温言重，开明鄙性迂。
一雷初绾绶，千里遇分符。
琴浦催科拙，澄江德政殊。
美瓜滋灌水，良醖寄兵厨。
社雁惊飞楚，边鸿不到吴。
色辞思益远，忧患痛多虞。
风树亲难待，林泉誓与俱。
啼号真有累，缰锁復相拘。
华节来临镇，荒城获走趋。
二天蒙芘覆，半载幸驰驱。
郡政惭轓盖，民歌愧袴襦。
深期展四体，宁復顾微躯。
厚意平生在，高风振古无。
亲依方款密，聚散忽须臾。
鹢首浮仙路，乌台接禁涂。
苕溪虽近甸，宣室頼嘉谟。
德盛应难外，民思觊少苏。
甘泉跻法从，膏泽下寰区。
自叹如巢幕，人怜数守株。
寸心随履舄，隻影在江湖。
鸟倦一枝稳，龙须大手屠。
闲情验蕉鹿，浩思忆莼鲈。
已困三眠茧，还穷五技鼯。
枫宸清问处，回首念疎愚。
世事二首
作者：赵善括
朝代：宋

世事今如此，惟堪一笑哗。空持冲斗剑，安得上天槎。远信凭飞翼，流年付落花。平戎须大度，何必顾纤瑕。我贫非道病，生计恝然疏。数亩田常旱，一溪云有馀。幸无贫外乐，赢得静中虚。已断声华念，临深肯羡鱼。
世事二首·其一
作者：赵善括
朝代：宋

世事今如此，惟堪一笑哗。空持冲斗剑，安得上天槎。远信凭飞翼，流年付落花。平戎须大度，何必顾纤瑕。
世事二首·其一
作者：赵善括
朝代：宋

世事今如此，惟堪一笑譁。
空持衝斗剑，安得上天槎。
远信凭飞翼，流年付落花。
平戎须大度，何必顾纤瑕。
世事二首·其二
作者：赵善括
朝代：宋

我贫非道病，生计恝然疏。
数亩田常旱，一溪云有余。
幸无贫外乐，赢得静中虚。
已断声华念，临深肯羡鱼。
世事二首·其二
作者：赵善括
朝代：宋

我贫非道病，生计恝然疏。数亩田常旱，一溪云有馀。幸无贫外乐，赢得静中虚。已断声华念，临深肯羡鱼。
中秋下浣次计幕诸公佳什之韵
作者：赵善括
朝代：宋

驹隙匆匆不暂留，谁能宴坐学裴休。君携嘉客江亭醉，我泛扁舟楚泽秋。水浸斜阳红影湿，烟横叠巘翠光浮。何时再卜秋屏约，共踏西风烂熳游。短棹夷犹任去留，尘劳今日暂休休。飞觞莫问重城晚，揽镜须惊两鬓秋。千里归艎何日到，一眉晴绿与云浮。殷勤更问黄花信，准拟重阳一再游。
中秋下浣次计幕诸公佳什之韵·其一
作者：赵善括
朝代：宋

驹隙匆匆不暂留，谁能宴坐学裴休。君携嘉客江亭醉，我泛扁舟楚泽秋。水浸斜阳红影湿，烟横叠巘翠光浮。何时再卜秋屏约，共踏西风烂熳游。
中秋下澣次计幕诸公佳什之韵·其一
作者：赵善括
朝代：宋

驹隙匆匆不暂留，谁能宴坐学裴休。
君携嘉客江亭醉，我泛扁舟楚泽秋。
水浸斜阳红影湿，烟横迭巘翠光浮。
何时再卜秋屏约，共踏西风烂熳游。
中秋下澣次计幕诸公佳什之韵·其二
作者：赵善括
朝代：宋
体裁：七言律诗

短棹夷犹任去留，尘劳今日暂休休。飞觞莫问重城晚，揽镜须惊两鬓秋。千里归艎何日到，一眉晴绿与云浮。殷勤更问黄花信，准拟重阳一再游。
临江玉虚观有牡丹思后圃亦正开恨不与集
作者：赵善括
朝代：宋

绛苞翠幄压朱栏，秀色生香观裏看。
小圃想须春烂熳，大家应是醉团栾。
名缰久纵心无累，利径虽驰兴易阑。
但愿对花常酩酊，莫思身外有悲懽。
临江玉虚观有牡丹思后圃亦正开恨不与集
作者：赵善括
朝代：宋

绛苞翠幄压朱栏，秀色生香观里看。小圃想须春烂熳，大家应是醉团栾。名缰久纵心无累，利径虽驰兴易阑。但愿对花常酩酊，莫思身外有悲欢。
乐塘铺和周师禹韵
作者：赵善括
朝代：宋

迟日醉花春影长，村醪引入无何乡。碧林啼鸟惊梦断，行客红尘吹去忙。忧心悄悄谁知道，且是不关春事了。雨旸今岁定丰年，慇勤更问农家老。
乐塘铺和周师禹韵
作者：赵善括
朝代：宋

迟日醉花春影长，村醪引入无何乡。
碧林啼鸟惊梦断，行客红尘吹去忙。
忧心悄悄谁知道，且是不关春事了。
雨旸今岁定丰年，慇懃更问农家老。
乙酉端午联句
作者：赵善括
朝代：宋
体裁：七言绝句

离骚读罢意沉沉，痛饮狂歌作楚吟。鱼腹有灵应瞑目，后来犹自有孙心。
再用前韵
作者：赵善括
朝代：宋

枕席方相好，儿童且勿哗。窗蕉鸾曳尾，檐树鹊鸣槎。有客谈飞屑，无才笔吐花。倦馀题短句，谁为指瑜瑕。我是忘机士，初非学二疏。瓮醅常得醉，瓶粟任无馀。天下众生病，山中四壁虚。昔年刍豢口，今日伴钟鱼。
再用前韵·其一
作者：赵善括
朝代：宋

枕席方相好，儿童且勿哗。窗蕉鸾曳尾，檐树鹊鸣槎。有客谈飞屑，无才笔吐花。倦馀题短句，谁为指瑜瑕。
再用前韵·其一
作者：赵善括
朝代：宋

枕席方相好，儿童且勿譁。
窗蕉鸾曳尾，檐树鹊鸣槎。
有客谈飞屑，无才笔吐花。
倦余题短句，谁为指瑜瑕。
再用前韵·其二
作者：赵善括
朝代：宋

我是忘机士，初非学二疏。
瓮醅常得醉，瓶粟任无余。
天下众生病，山中四壁虚。
昔年刍豢口，今日伴钟鱼。
再用前韵·其二
作者：赵善括
朝代：宋

我是忘机士，初非学二疏。瓮醅常得醉，瓶粟任无馀。天下众生病，山中四壁虚。昔年刍豢口，今日伴钟鱼。
再用同叔韵
作者：赵善括
朝代：宋

风定舟行力不难，一鈎新月照溪湾。
断烟横抹岸头树，落日斜欹江上山。
鱼鸟久知思旧侣，桑榆归去亦惭颜。
儿童见我应相怪，两鬓如何雪样斑。
再用同叔韵
作者：赵善括
朝代：宋

风定舟行力不难，一钩新月照溪湾。断烟横抹岸头树，落日斜攲江上山。鱼鸟久知思旧侣，桑榆归去亦惭颜。儿童见我应相怪，两鬓如何雪样斑。
发舟至至德观
作者：赵善括
朝代：宋
体裁：七言律诗

风细樯高去路迟，晓烟秋色正霏微。弯环沙觜村市井，突兀江心古钓矶。涌月小轩无尽藏，参天老桧不胜围。山川好处都输与，不是缁袍即羽衣。
同叶宰饯春净众寺
作者：赵善括
朝代：宋

千尺飞虹跨碧溪，绿阴沉水暗连堤。马蹄一踏沙头滑，云脚半垂山顶齐。招隐疏钟曾破梦，洗春微雨不成泥。晚来放目郊园外，万点翻鸦散麦畦。
同叶宰饯春浄众寺
作者：赵善括
朝代：宋

千尺飞虹跨碧溪，绿阴沉水暗连堤。
马蹄一踏沙头滑，云脚半垂山顶齐。
招隠疏钟曾破梦，洗春微雨不成泥。
晚来放目郊园外，万点翻鸦散麦畦。
同王秘校和同年五使君韵饯送严文守江阴
作者：赵善括
朝代：宋

江左词章伯，朝端俊伟人。燕居文会友，得志泽加民。自是无心镜，俱传有脚春。成风运斤斧，何处不参神。欲说澄江好，丹青百雉楼。山明新雨泽，潮涌乱云流。贤守声先至，疲民疾已瘳。中兴待良佐，千里未分忧。
同王秘校和同年五使君韵饯送严文守江阴·其一
作者：赵善括
朝代：宋
体裁：五言律诗

江左词章伯，朝端俊伟人。燕居文会友，得志泽加民。自是无心镜，俱传有脚春。成风运斤斧，何处不参神。
同王秘校和同年五使君韵饯送严文守江阴·其二
作者：赵善括
朝代：宋
体裁：五言律诗

欲说澄江好，丹青百雉楼。山明新雨泽，潮涌乱云流。贤守声先至，疲民疾已瘳。中兴待良佐，千里未分忧。
和伍解元喜祈雨有感
作者：赵善括
朝代：宋

痴龙偃蹇玩岁月，深居白云抱幽石。
有时江海肆贪残，坐视天焦地皮拆。
分疆守职各有方，止沸讵可扬其汤。
曰旸而旸雨而雨，何待酹酒焚炉香。
不谓神心有城府，必需精祷方降雨。
刑鹅割牲厌口腹，缁衣黄冠诵章句。
上天有意生斯人，假尔羣祀江之滨。
弄权推怨吝所施，帝怒碎戮犹微尘。
吁嗟痴龙今已矣，异日忧深目前喜。
勿将风雨希民求，岁岁丰穰尽天赐。
我家亦有二顷田，膏泽霈然长有年。
神心傥不悖天意，与民共赋噫嘻篇。
和伍解元喜祈雨有感
作者：赵善括
朝代：宋

痴龙偃蹇玩岁月，深居白云抱幽石。有时江海肆贪残，坐视天焦地皮拆。分疆守职各有方，止沸讵可扬其汤。曰旸而旸雨而雨，何待酹酒焚炉香。不谓神心有城府，必需精祷方降雨。刑鹅割牲厌口腹，缁衣黄冠诵章句。上天有意生斯人，假尔群祀江之滨。弄权推怨吝所施，帝怒碎戮犹微尘。吁嗟痴龙今已矣，异日忧深目前喜。勿将风雨希民求，岁岁丰穰尽天赐。我家亦有二顷田，膏泽霈然长有年。神心傥不悖天意，与民共赋噫嘻篇。
和叶宰
作者：赵善括
朝代：宋

暂时行李已堪忧，况是经年成漫游。三月晓风红扫地，一犁春雨绿盈畴。从教征袖尘埃满，赖有新诗箧笥收。桃李主人能好事，未归谁复叹淹流。
和叶宰
作者：赵善括
朝代：宋

暂时行李已堪忧，况是经年成漫游。
三月晓风红扫地，一犁春雨绿盈畴。
从教征袖尘埃满，頼有新诗箧笥收。
桃李主人能好事，未归谁復嘆淹流。
和帅座劝农三首
作者：赵善括
朝代：宋

光风骀荡满春亭，岳麓云开九叠屏。珍重元戎奉明诏，一犁膏雨晓痕青。指日追锋数驿亭，论恩便合对丹屏。行看功业掀天地，陈迹俱堪入汗青。投老归欤一草亭，荜门蕙帐对兰屏。自从滥吹红莲幕，孤负东风柳眼青。
和帅座劝农三首·其一
作者：赵善括
朝代：宋

光风骀荡满春亭，岳麓云开九叠屏。珍重元戎奉明诏，一犁膏雨晓痕青。
和帅座劝农三首·其一
作者：赵善括
朝代：宋

光风骀荡满春亭，岳麓云开九迭屏。
珍重元戎奉明诏，一犁膏雨晓痕青。
和帅座劝农三首·其三
作者：赵善括
朝代：宋
体裁：七言绝句

投老归欤一草亭，荜门蕙帐对兰屏。自从滥吹红莲幕，孤负东风柳眼青。
和帅座劝农三首·其二
作者：赵善括
朝代：宋
体裁：七言绝句

指日追锋数驿亭，论恩便合对丹屏。行看功业掀天地，陈迹俱堪入汗青。
和张尉食字韵
作者：赵善括
朝代：宋
体裁：古风

玉杯春酌金盘食，曾忆雪香同醉色。归来信宿未能忘，欲洗羁怀乱愁织。青山相对云归堂，一觞聊尔非琼浆。羡君佳篇效伯良，要知使我搜枯肠。
和浙宪同诸公游梅园
作者：赵善括
朝代：宋

梓里德星聚，宝马如云屯。扬鞭东城去，趁此梅正繁。林烟引轻素，晻暧连遥村。须臾日色高，客情舒宴温。露晞润玉瀣，雪粲融朝暾。千林秀松竹，万点铺兰荪。开落犯春早，尘埃迷昼昏。埋没颜色好，孤负眉宇轩。疏野空自适，何人共清尊。诸公尽豪隽，逸饮如鲸吞。对花相慰藉，悲欢俱勿论。吹嘘赖椽笔，欲谢终忘言。庭除大槐安，人世甚蚁屯。俯仰穹壤间，乐少忧且繁。何如置悲欢，访梅东城村。群贤负瑰奇，即之和气温。峭寒著春衣，轻烟翳晨暾。簪花愧华发，席地依香荪。谁许嫁东风，留香坐晓昏。密坞横清溪，我欲创幽轩。所愿花长开，日日同一尊。静对影亦好，清味蕊可吞。此心无厌时，何物堪比论。哦诗愧续貂，勿以人废言。
和浙宪同诸公游梅园·其一
作者：赵善括
朝代：宋

梓里德星聚，宝马如云屯。扬鞭东城去，趁此梅正繁。林烟引轻素，晻暧连遥村。须臾日色高，客情舒宴温。露晞润玉瀣，雪粲融朝暾。千林秀松竹，万点铺兰荪。开落犯春早，尘埃迷昼昏。埋没颜色好，孤负眉宇轩。疏野空自适，何人共清尊。诸公尽豪隽，逸饮如鲸吞。对花相慰藉，悲欢俱勿论。吹嘘赖椽笔，欲谢终忘言。
和浙宪同诸公游梅园·其一
作者：赵善括
朝代：宋

梓里德星聚，宝马如云屯。
扬鞭东城去，趁此梅正繁。
林烟引轻素，晻暧连遥村。
须臾日色高，客情舒宴温。
露晞润玉瀣，雪粲融朝暾。
千林秀松竹，万点铺兰荪。
开落犯春早，尘埃迷昼昏。
埋没颜色好，孤负眉宇轩。
疏野空自适，何人共清尊。
诸公尽豪隽，逸饮如鲸吞。
对花相慰藉，悲欢俱勿论。
吹嘘頼椽笔，欲谢终忘言。
和浙宪同诸公游梅园·其二
作者：赵善括
朝代：宋

庭除大槐安，人世甚蚁屯。
俯仰穹壤间，乐少忧且繁。
何如置悲欢，访梅东城村。
羣贤负瑰奇，即之和气温。
峭寒着春衣，轻烟翳晨暾。
簪花愧华髮，席地依香荪。
谁许嫁东风，留香坐晓昏。
密坞横清溪，我欲创幽轩。
所愿花长开，日日同一尊。
静对影亦好，清味蕊可吞。
此心无厌时，何物堪比论。
哦诗愧续貂，勿以人废言。
和浙宪同诸公游梅园·其二
作者：赵善括
朝代：宋

庭除大槐安，人世甚蚁屯。俯仰穹壤间，乐少忧且繁。何如置悲欢，访梅东城村。群贤负瑰奇，即之和气温。峭寒著春衣，轻烟翳晨暾。簪花愧华发，席地依香荪。谁许嫁东风，留香坐晓昏。密坞横清溪，我欲创幽轩。所愿花长开，日日同一尊。静对影亦好，清味蕊可吞。此心无厌时，何物堪比论。哦诗愧续貂，勿以人废言。
和罗倅竹园唱和之什
作者：赵善括
朝代：宋

平生抱迂疏，举世无两个。每为饥所驱，奔走不可奈。尝闻伯夷风，粗尔立顽懦。初试岩邑宰，再作侯藩佐。一麾来江湖，不容暖席坐。流行遇坎止，留落寓江左。轲毁遭臧仓，孔厄类阳货。从来宦情薄，况已心力惰。二儿可应门，肯堂复肯播。东湖五亩宅，喜赋归来些。林亭足遐观，竹斋宜醉卧。自谓景物幽，绝唱无人和。朅来憩水滨，光渌静无涴。一见罗夫子，道眼俱看破。始知蠛蠓飞，未识天壤大。万竿旌旗林，五车牛马驮。羡君如籍咸，愧我非白贺。续貂惭斐然，君恕毋督过。
和罗倅竹园唱和之什
作者：赵善括
朝代：宋

平生抱迂疏，举世无两箇。
每为饥所驱，奔走不可奈。
尝闻伯夷风，粗尔立顽懦。
初试岩邑宰，再作侯藩佐。
一麾来江湖，不容暖席坐。
流行遇坎止，留落寓江左。
轲毁遭臧仓，孔厄类阳货。
从来宦情薄，况已心力惰。
二儿可应门，肯堂復肯播。
东湖五亩宅，喜赋归来些。
林亭足遐观，竹斋宜醉卧。
自谓景物幽，绝唱无人和。
朅来憩水滨，光渌静无涴。
一见罗夫子，道眼俱看破。
始知蠛蠓飞，未识天壤大。
万竿旌旗林，五车牛马驮。
羡君如籍咸，媿我非白贺。
续貂惭斐然，君恕毋督过。
和莫谦父韵
作者：赵善括
朝代：宋

扁舟昨夜过黄州，准拟篮舆作胜游。卷地骇风回岸脚，扑天惊浪打船头。一尊欲访东坡隐，两鬓难禁宋玉秋。江上乱山云色重，却疑眉黛锁闲愁。
和莫谦父韵
作者：赵善括
朝代：宋

扁舟昨夜过黄州，准拟篮舆作胜游。
卷地骇风迴岸脚，扑天惊浪打船头。
一尊欲访东坡隠，两鬓难禁宋玉秋。
江上乱山云色重，却疑眉黛锁闲愁。
和邦承所赠中隐古风
作者：赵善括
朝代：宋

少年麋鹿姿，待价非结绿。东湖嗜红芰，西山茹黄独。虽无负郭田，仅有环堵屋。稍知亲简编，岂意分符竹。不作梁甫吟，徒歌采薇曲。轩冕本无心，泉石慕幽躅。疏才偶计偕，微名玷宦牍。扰客书掣肘，蹈险车脱轴。为米一折腰，献玉三刖足。人情冰复炭，世路岸为谷。奔走三十年，尘埃几千斛。归访旧园林，要识真面目。敝庐他人居，故友半鬼录。诛茅倾客囊，千日笑神速。堂成屡留醉，夜阑更秉烛。冬霜孤松秀，春霖万花霂。薰风自生凉，秋云不待族。鱼鸟乐欣欣，柴荆纷樕樕。曳杖时往还，拊缶谁拘束。敲门闻剥啄，开缄佩谦牧。初读少陵诗，再对渊明菊。试听句掷金，坐想人如玉。搜肠嗣高吟，深愧窘边幅。
和邦承所赠中隠古风
作者：赵善括
朝代：宋

少年麋鹿姿，待价非结绿。
东湖嗜红芰，西山茹黄独。
虽无负郭田，仅有环堵屋。
稍知亲简编，岂意分符竹。
不作梁甫吟，徒歌采薇曲。
轩冕本无心，泉石慕幽躅。
疏才偶计偕，微名玷宦牍。
扰客书掣肘，蹈险车脱轴。
为米一折腰，献玉三刖足。
人情冰復炭，世路岸为谷。
奔走三十年，尘埃几千斛。
归访旧园林，要识真面目。
敝庐他人居，故友半鬼录。
诛茅倾客囊，千日笑神速。
堂成屡留醉，夜阑更秉烛。
冬霜孤松秀，春霖万花霂。
熏风自生凉，秋云不待族。
鱼鸟乐欣欣，柴荆纷樕樕。
曳杖时往还，拊缶谁拘束。
敲门闻剥啄，开缄佩谦牧。
初读少陵诗，再对渊明菊。
试听句掷金，坐想人如玉。
搜肠嗣高吟，深愧窘边幅。
和阳运干见招集句
作者：赵善括
朝代：宋
体裁：七言绝句

漠漠穷阴断送秋，杖藜徐步向芳洲。但将酩酊酬佳节，一笑相从万事休。
和龚同叔春日即事五首
作者：赵善括
朝代：宋

苦雨不肯霁，花愁都落红。老农欣岁兆，游子恨途穷。寒尚衣难褪，春侵酒易中。城头喧角弄，轻度一帘风。柳绵飞扑扑，荷叶散田田。物幻无穷意，春归何处天。事随鸾镜改，人逐燕巢迁。一笑千金价，吾羞鲁仲连。莺簧方报暖，鸠唤未容晴。新涨长还减，痴云暗复明。我生随分乐，春事有馀情。闻道东湖好，相邀散策行。春已堂堂去，那闻杜宇啼。江山惊异土，桃李谩成蹊。我自无心了，谁能与物齐。功名傥相贷，深卷碧云溪。邂逅相逢好，初心各壮图。金兰期永好，银艾愿同纡。恨逐芳樽遣，情烦綵笔铺。风云偶然会，携手上天衢。
和龚同叔春日即事五首·其一
作者：赵善括
朝代：宋
体裁：五言律诗

苦雨不肯霁，花愁都落红。老农欣岁兆，游子恨途穷。寒尚衣难褪，春侵酒易中。城头喧角弄，轻度一帘风。
和龚同叔春日即事五首·其三
作者：赵善括
朝代：宋

莺簧方报暖，鸠唤未容晴。新涨长还减，痴云暗复明。我生随分乐，春事有馀情。闻道东湖好，相邀散策行。
和龚同叔春日即事五首·其三
作者：赵善括
朝代：宋

鶑簧方报暖，鸠唤未容晴。
新涨长还减，痴云暗復明。
我生随分乐，春事有余情。
闻道东湖好，相邀散策行。
和龚同叔春日即事五首·其二
作者：赵善括
朝代：宋
体裁：五言律诗

柳绵飞扑扑，荷叶散田田。物幻无穷意，春归何处天。事随鸾镜改，人逐燕巢迁。一笑千金价，吾羞鲁仲连。
和龚同叔春日即事五首·其五
作者：赵善括
朝代：宋
体裁：五言律诗

邂逅相逢好，初心各壮图。金兰期永好，银艾愿同纡。恨逐芳樽遣，情烦綵笔铺。风云偶然会，携手上天衢。
和龚同叔春日即事五首·其四
作者：赵善括
朝代：宋
体裁：五言律诗

春已堂堂去，那闻杜宇啼。江山惊异土，桃李谩成蹊。我自无心了，谁能与物齐。功名傥相贷，深卷碧云溪。
天宝洞天
作者：赵善括
朝代：宋

扳缘石磴入青冥，雾廓云开万象清。
夭娇老杉龙欲舞，纵横卧石虎方狞。
二仙昔被桃源误，四皓今余橘隠情。
拟入清都真洞府，一帘寒溜隔飞琼。
天宝洞天
作者：赵善括
朝代：宋

扳缘石磴入青冥，雾廓云开万象清。夭娇老杉龙欲舞，纵横卧石虎方狞。二仙昔被桃源误，四皓今馀橘隐情。拟入清都真洞府，一帘寒溜隔飞琼。
奉和章冠之长芦壁间韵
作者：赵善括
朝代：宋

征帆来去方旁午，触我扁舟维荻浦。疏林隐约响钟鱼，一苇可航参佛祖。西风留客意如勤，永日闲消一炷薰。诘朝霜重风力软，千里翠縠并刀分。
奉和章冠之长芦壁间韵
作者：赵善括
朝代：宋

征帆来去方旁午，触我扁舟维荻浦。
疏林隠约响钟鱼，一苇可航参佛祖。
西风留客意如勤，永日闲消一炷熏。
诘朝霜重风力软，千里翠縠并刀分。
好事近·新月巧穿山
作者：赵善括
朝代：宋
体裁：词

新月巧穿山，桂树影高群木。
任使云遮烟锁，自春辉秋绿。
我来折得最高枝，踏破一轮玉。
宝斧修教园样，放十分光足。
好事近·月岩
作者：赵善括
朝代：宋

新月巧穿山，桂树影高群木。任使云遮烟锁，自春辉秋绿。我来折得最高枝，踏破一轮玉。宝斧修教圆样，放十分光足。
好事近（怀归）
作者：赵善括
朝代：宋
体裁：词

月色透窗寒，一夜素衾霜湿。无寐起来搔首，正参横人寂。此心重省已回肠，何况是行役。欲弃利名归去，奈楚天云隔。
好事近（春暮）
作者：赵善括
朝代：宋
体裁：词

风雨做春愁，桃杏一时零落。是处绿肥红瘦，怨东君情薄。行藏独倚望江楼，双燕度帘幕。回首故园应在，误秋千人约。
好事近（月岩）
作者：赵善括
朝代：宋
体裁：词

新月巧穿山，桂树影高群木。任使云遮烟锁，自春辉秋绿。我来折得最高枝，踏破一轮玉。宝斧脩教圆样，放十分光足。
平山堂
作者：赵善括
朝代：宋
体裁：诗

平山堂对妙高峰，极目郊原万里同。杳霭四垂天不尽，萦纡一带水无穷。城闉遥隔芙蓉浦，栏槛几经杨柳风。想见风流贤太守，一尊时复酹欧翁。
平山堂
作者：赵善括
朝代：宋

平山堂对妙高峰，极目郊原万里同。
杳霭四垂天不尽，萦纡一带水无穷。
城闉遥隔芙蓉浦，栏槛几经杨柳风。
想见风流贤太守，一尊时復酹欧翁。
念奴娇
作者：赵善括
朝代：宋
体裁：词

扬辉璧月，照层台缥缈，篷莱云气。
玉宇清明仙语近，多少怨红愁翠。
问我殷勤，几年尘土，依旧高标致。
广寒别后，与谁曾共幽会。
一日失脚人间，十常八九，底事如人意。
狗苟蝇营真可笑，何乃比余於是。
风月佳时，江山好处，无复怀愁悴。
倚栏舒啸，六经时自心醉。